****

הסברי הפסוקים

**פרשת**

**תולדות**

**כפי שלמדנו בס"ד**

**בכיתה א' תשע"ח**

**הסברי הפסוקים**

**פרשת תולדות**

**ת"ת יסדת עז, כיתה א'**

**לידת יעקב ועשיו.** דגשים: כוחה של תפילה. הדאגה והתפילה על השני – יצחק על רבקה ולהיפך. ההבדל הניכר בין יעקב לעשיו כבר מהרגע הראשון.

[**(יט)**](file:///C:\תורת%20אמת%20-%20352\Temp\his_temp_1_10.htm#בראשית פרק-כה-{יט}!)**וְאֵלֶּה תּוֹלְדֹת** – זה הסיפור של[[1]](#footnote-1) **יִצְחָק בֶּן אַבְרָהָם אַבְרָהָם הוֹלִיד אֶת יִצְחָק** – לכאורה יש כאן כפילות?! התורה מדגישה שיצחק הוא נקרא הבן היחידי של אברהם, והיה דומה לו – צדיק כמותו, בעל מידות טובות כמותו, ואפילו נראה מאוד דומה לו (כדי שכולם יראו שהוא הבן של אברהם ולא של אבימלך).

[**(כ)**](file:///C:\תורת%20אמת%20-%20352\Temp\his_temp_1_10.htm#בראשית פרק-כה-{כ}!)**וַיְהִי יִצְחָק בֶּן אַרְבָּעִים שָׁנָה בְּקַחְתּוֹ** – כשהוא התחתן עם. **אֶת רִבְקָה בַּת בְּתוּאֵל הָאֲרַמִּי** – אם מעבירים את הא' בין המ' לי' יוצא – הרמאי (בעה"ט, אוה"ח). **מִפַּדַּן אֲרָם** – משדה ארם. **אֲחוֹת לָבָן הָאֲרַמִּי לוֹ לְאִשָּׁה** – למה התורה כותבת את זה הרי אנחנו יודעים?! כדי ללמד אותנו שרבקה אימנו אפילו שצמחה בין רשעים, ובדרך כלל ילד לומד מהמקום בו הוא גדל, היא לא למדה ממעשיהם, "כשושנה בין החוחים".

עוברים כ20 שנה ולא נולדים ליצחק ורבקה ילדים, כמובן יצחק ורבקה מתפללים כל הזמן. שמנו לב שכך היה לכל האימהות [חוץ מלאה, אמר תלמיד – בגלל שהיא לא הייתה האשה העיקרית של יעקב, ועוד תלמיד – כי ד' רצה לשמח אותה בגלל שיעקב פחות אהב אותה], כי ד' מתאווה לתפילת הצדיקים. יצחק ורבקה מחליטים ללכת למקום הכי קדוש – להר המוריה, המקום בו יצחק נעקד על גבי המזבח: יצחק מתפלל על רבקה: בורא עולם, רבקה כזו צדיקה, אפילו שבאה מבית של רשעים, תזכה אותה שממנה יצא עם ישראל, ורבקה מתפללת על יצחק שיזכה שיצא ממנו עם ישראל. הוא בצד אחד והיא בצד השני מולו. [**(כא)**](file:///C:\תורת%20אמת%20-%20352\Temp\his_temp_1_10.htm#בראשית פרק-כה-{כא}!)**וַיֶּעְתַּר יִצְחָק לַה'** – יצחק התפלל לד'. 'ויעתר' זה לשון של תפילה מרובה. **לְנֹכַח אִשְׁתּוֹ** – בשביל אשתו (רשב"ם) . **כִּי עֲקָרָה הִוא** – שהרי כ20 שנה לא נולדו לה ילדים. **וַיֵּעָתֶר לוֹ ה'** – ד' שמע את תפילתו. **וַתַּהַר רִבְקָה אִשְׁתּוֹ:**

[**(כב)**](file:///C:\תורת%20אמת%20-%20352\Temp\his_temp_1_10.htm#בראשית פרק-כה-{כב}!)**וַיִּתְרֹצֲצוּ הַבָּנִים בְּקִרְבָּהּ** – הבנים רצו בבטן שלה מצד לצד (רשב"ם)[[2]](#footnote-2). [סיפרנו מה קרה כשעברה אצל בית מדרש ובמקום של ע"ז]. רבקה שאלה את השכנות האם גם להם בלידה היה כל כך כואב (היא לא ידעה שיש לה תאומים), והן אמרו שלא. **וַתֹּאמֶר אִם כֵּן** – אם זה ככה שלאחרות אין כאלו כאבים. **לָמָּה זֶּה אָנֹכִי** – למה דווקא לי יש כאלו כאבים (ע"פ אבע"ז ורד"ק ועיין העמ"ד)[[3]](#footnote-3). **וַתֵּלֶךְ לִדְרֹשׁ אֶת ה'** – לשאול את ד' למה יש לה כאלו כאבים. איך שואלים את ד'? שואלים תלמיד חכם.

[**(כג)**](file:///C:\תורת%20אמת%20-%20352\Temp\his_temp_1_10.htm#בראשית פרק-כה-{כג}!)**וַיֹּאמֶר ה' לָהּ** – דרך שליח – הת"ח הוא השליח. היא הלכה לשאול את שם בנו של נח (שהיה ראש ישיבה). **שְׁנֵי גוֹיִם בְּבִטְנֵךְ** – יש לך בבטן שני עמים, ולכן כ"כ כואב לך[[4]](#footnote-4). **וּשְׁנֵי לְאֻמִּים** – שני מלכים, לא סתם עמים אלא מלכים[[5]](#footnote-5). **מִמֵּעַיִךְ יִפָּרֵדוּ** – כבר מהמעיים הם יפרדו, שהם יהיו שונים זה מזה. **וּלְאֹם מִלְאֹם יֶאֱמָץ** – כל פעם לאום אחר – מלך אחר יתגבר על השני. **וְרַב יַעֲבֹד צָעִיר** – ולבסוף הראשון שיוולד יעבוד את הצעיר שיוולד [שיכיר בערכו של יעקב]. שֵׁם גילה לה שהחשוב הוא השני שיוולד, זהו סוד שרבקה לא גילתה אפילו לא ליצחק[[6]](#footnote-6).

[**(כד)**](file:///C:\תורת%20אמת%20-%20352\Temp\his_temp_1_10.htm#בראשית פרק-כה-{כד}!)**וַיִּמְלְאוּ יָמֶיהָ לָלֶדֶת** – הגיע זמנה ללדת, עברו כל 9 ירחי לידה[[7]](#footnote-7). **וְהִנֵּה תוֹמִם בְּבִטְנָהּ** – תאומים בבטנה. שמנו לב שחסרה פה אות א', כי רק אחד צדיק.

[**(כה)**](file:///C:\תורת%20אמת%20-%20352\Temp\his_temp_1_10.htm#בראשית פרק-כה-{כה}!)**וַיֵּצֵא הָרִאשׁוֹן אַדְמוֹנִי** – בצבע אדום[[8]](#footnote-8). **כֻּלּוֹ כְּאַדֶּרֶת שֵׂעָר** – כולו מלא שיער כמו אדרת. אדרת זה מעיל צמר. **וַיִּקְרְאוּ שְׁמוֹ עֵשָׂו** – כי היה עשוי – היה לו כבר שיניים[[9]](#footnote-9) ומלא שיער בגוף, כמו אדם מבוגר. [תיארנו את התחושה של מי שראה תינוק כזה מוזר].

[**(כו)**](file:///C:\תורת%20אמת%20-%20352\Temp\his_temp_1_10.htm#בראשית פרק-כה-{כו}!)**וְאַחֲרֵי כֵן יָצָא אָחִיו** – עורו חלק, וגופו מאיר. **וְיָדוֹ אֹחֶזֶת בַּעֲקֵב עֵשָׂו** – יעקב מחזיק בעקב של עשיו. ולמה? נראה שרצה לצאת ראשון, שהרי באמת הוא הבכור. **וַיִּקְרָא שְׁמוֹ יַעֲקֹב** – על שם שהחזיק את העקב של עשיו. **וְיִצְחָק בֶּן שִׁשִּׁים שָׁנָה בְּלֶדֶת אֹתָם** – חישבנו ויצא לנו שהוא חיכה 20 שנה עד שנולדו ילדיו.

[**(כז)**](file:///C:\תורת%20אמת%20-%20352\Temp\his_temp_1_10.htm#בראשית פרק-כה-{כז}!)**וַיִּגְדְּלוּ הַנְּעָרִים** – הגיעו לגיל 13. **וַיְהִי עֵשָׂו אִישׁ יֹדֵעַ צַיִד** – זה מה שהוא יודע לעשות – לצוד חיות. **אִישׁ שָׂדֶה** – איש משועמם שכל הזמן נמצא בשדה. זה החיים שלו! **וְיַעֲקֹב אִישׁ תָּם** – שלם, שלא אוהב לרמות. **יֹשֵׁב אֹהָלִים** – לומד תורה באוהל של שם בן נח, ועבר נכדו ואברהם אבינו (תנחומא ישן).[[10]](#footnote-10) הדגשנו את רשעותו של עשיו, שדווקא בגלל שהוא כל כך קרוב ליעקב, הוא שונא אותו יותר מכל אחד אחר (ממנו יצא גם עמלק).

[**(כח)**](file:///C:\תורת%20אמת%20-%20352\Temp\his_temp_1_10.htm#בראשית פרק-כה-{כח}!)**וַיֶּאֱהַב יִצְחָק אֶת עֵשָׂו** – גם את עשיו. חשב שעי"ז ישוב בתשובה (מדרש הגדול). **כִּי צַיִד בְּפִיו** – הציד של עשיו בפה של יצחק. עשיו היה מכין ציד ונותן לאבא שלו. יצחק ראה את כיבוד ההורים שלו ולכן אהב אותו, כנראה חשב שמי שמקיים כיבוד הורים יש סיכוי שיחזור בתשובה. בנוסף עשיו רימה את אביו ועשה את עצמו כאילו הוא צדיק, את החטאים הוא עשה בצורה שאביו לא יראה. **וְרִבְקָה אֹהֶבֶת אֶת יַעֲקֹב** – כי היא ידעה שממנו יהיה עם ישראל, והוא העיקר. איך היא ידעה? ד' אמר לה: "ורב יעבוד צעיר".

**מכירת הבכורה.** דגשים: ההבדל בין יעקב שאותו מעניית הקדושה לבין עשיו שהוא חושב רק על תאוות הגוף.

[**(כט)**](file:///C:\תורת%20אמת%20-%20352\Temp\his_temp_1_10.htm#בראשית פרק-כה-{כט}!)**וַיָּזֶד יַעֲקֹב נָזִיד** – יעקב בישל תבשיל[[11]](#footnote-11) (עדשים אדומות כפי שנראה בהמשך). **וַיָּבֹא עֵשָׂו מִן הַשָּׂדֶה** – שהרי הוא היה "איש שדה" – כל היום בשדה. מה הוא עשה שם? חז"ל מלמדים אותנו שהוא עשה המון עבירות. **וְהוּא עָיֵף** – הוא כל הזמן התאמץ לצוד, ולכן הוא עייף, רעב ותשוש (ע"פ רשב"ם). [נ"ל שעייף בלשוןו התורה אינו במשמעות של עייפות שלנו].

[**(ל)**](file:///C:\תורת%20אמת%20-%20352\Temp\his_temp_1_10.htm#בראשית פרק-כה-{ל}!)**וַיֹּאמֶר עֵשָׂו אֶל יַעֲקֹב הַלְעִיטֵנִי** – תשפוך לי לתוך הפה[[12]](#footnote-12). **נָא** – עכשיו (אונקלוס). **מִן הָאָדֹם הָאָדֹם הַזֶּה** – מהתבשיל האדום הזה. עשיו היה כל כך עייף, שכלל לא עניין אותו מה יש שם. **כִּי עָיֵף אָנֹכִי** – חלש ורעב. **עַל כֵּן קָרָא שְׁמוֹ** – של עשיו והעם היוצא ממנו **אֱדוֹם** – בגלל זה קראו לעשיו אדום, כדי להזכיר לנו שמה שמעניין את עשיו זה אוכל, ובשביל זה הוא הסכים למכור את הבכורה. (רשב"ם)

[**(לא)**](file:///C:\תורת%20אמת%20-%20352\Temp\his_temp_1_10.htm#בראשית פרק-כה-{לא}!)**וַיֹּאמֶר יַעֲקֹב מִכְרָה כַיּוֹם אֶת בְּכֹרָתְךָ לִי** – תמכור עכשיו את הבכורה שלך בשבילי. הבכור הוא החשוב, הוא זה שמקבל פי 2 בירושה (רשב"ם), הוא זה שיקבל את א"י (חיזקוני) הוא זה שיזכה לעבוד בית המקדש. הוא מקבל את התפקידים החשובים של האבא (רמב"ן)[[13]](#footnote-13). יעקב יודע שאם עשיו יהיה החשוב זה יהיה אסון לכל העולם, כי כך כל העולם ילמד ממעשיו של עשיו, לכן הוא התאמץ לקחת את הבכורה לעצמו.

[**(לב)**](file:///C:\תורת%20אמת%20-%20352\Temp\his_temp_1_10.htm#בראשית פרק-כה-{לב}!)**וַיֹּאמֶר עֵשָׂו הִנֵּה אָנֹכִי** – אני **הוֹלֵךְ לָמוּת** – אם לא תתן לי לאכול אני עלול למות (ע"פ ספורנו)[[14]](#footnote-14). **וְלָמָּה זֶּה לִי בְּכֹרָה** – ואם אני אמות מה זה יעזור לי להיות בכור[[15]](#footnote-15). ברור הדבר שעשיו לא היה מת, אלא שככה זה רשעים – כשקשה להם הם מוכנים לוותר על הכל רק בשביל זה (ע"פ רשב"ם ל'). כרגע יכול להיות שלעשיו מאוד חשובה הבכורה, רק הוא טוען שלא יעזור לקבל בכורה אם הוא ימות, בהמשך נראה שהבכורה כלל לא חשובה לו.

[**(לג)**](file:///C:\תורת%20אמת%20-%20352\Temp\his_temp_1_10.htm#בראשית פרק-כה-{לג}!)**וַיֹּאמֶר יַעֲקֹב הִשָּׁבְעָה לִּי כַּיּוֹם** – כלומר עכשיו[[16]](#footnote-16). ולמה ביקש להישבע? שלא יבוא עשיו אח"כ ויאמר – לא התכוונתי באמת[[17]](#footnote-17). **וַיִּשָּׁבַע לוֹ וַיִּמְכֹּר אֶת בְּכֹרָתוֹ לְיַעֲקֹב** – תמורת נזיד העדשים (רמב"ן[[18]](#footnote-18)).

[**(לד)**](file:///C:\תורת%20אמת%20-%20352\Temp\his_temp_1_10.htm#בראשית פרק-כה-{לד}!)**וְיַעֲקֹב נָתַן לְעֵשָׂו לֶחֶם וּנְזִיד עֲדָשִׁים וַיֹּאכַל וַיֵּשְׁתְּ וַיָּקָם וַיֵּלַךְ[[19]](#footnote-19) [[20]](#footnote-20)** - מכאן רואים שיעקב נתן לו לא רק עדשים, אלא גם לחם (רד"ק), ואולי אף יין, שהרי כתוב שהוא שתה. **וַיִּבֶז עֵשָׂו אֶת הַבְּכֹרָה** – עשיו ביזה את הבכורה ואמר – אני בכלל לא צריך את הבכורה. עד עכשיו היה אפשר לחשוב שבאמת עשיו רוצה את הבכורה, אלא שהוא פחד למות ולכן הוא הסכים למכור אותה, עכשיו התורה מעידה על עשיו שבכלל לא אכפת לו מהבכורה.

**הבטחת ד' ברעב.** דגשים: השגחת ד' על יצחק דווקא בארץ. עליונותו של יצחק שלא שייך שיצא מארץ הקודש. אהבת ד' את יצחק באופן שחוזר ומברך אותו שוב ושוב.

פרק כ"ו [**(א)**](file:///C:\תורת%20אמת%20-%20352\Temp\his_temp_1_10.htm#בראשית פרק-כו-{א}!)**וַיְהִי רָעָב בָּאָרֶץ מִלְּבַד** – חוץ מ... **הָרָעָב הָרִאשׁוֹן אֲשֶׁר הָיָה בִּימֵי אַבְרָהָם** – אלו היו הפעמיים היחידות שהיה רעב כל כך קשה בארץ כנען (ספורנו), וזה מראה שהכל הוא ניסיון מד' (עיין רד"ק ואברבנאל). **וַיֵּלֶךְ יִצְחָק אֶל אֲבִימֶּלֶךְ מֶלֶךְ פְּלִשְׁתִּים גְּרָרָה** – לגרר. יצחק חשב שאולי בגלל הברית שאברהם כרת עם אבימלך הוא יעזור לו בגרר, וכך הוא לא יצטרך לרדת למצרים[[21]](#footnote-21) (רמב"ן והעמ"ד). אך אבימלך לא עזר לו ולכן הוא חשב ללכת למצרים, שהרי זה פיקוח נפש. כמובן יצחק לא תכנן ישר לרדת למצרים, הוא עשה כל מה שיכל כדי להישאר בארץ הקודש, כמו שלמדנו שעשה אברהם אבינו, רק כשראה שאין ברירה וזה פיקוח נפש הוא רצה לרדת למצרים. [יש להעיר שלא בטוח שזה אותו אבימלך שהיה בימי אברהם, יכול להיות שזה הבן שלו או מלך אחר, שהרי לכל המלכים שבגרר קראו אבימלך, רמב"ן].

[**(ב)**](file:///C:\תורת%20אמת%20-%20352\Temp\his_temp_1_10.htm#בראשית פרק-כו-{ב}!)**וַיֵּרָא אֵלָיו ה'** – פעם ראשונה שאנחנו רואים שד' מדבר עם יצחק. איזה זכות! **וַיֹּאמֶר אַל תֵּרֵד מִצְרָיְמָה** – למצרים (למצרים יורדים...) **שְׁכֹן בָּאָרֶץ אֲשֶׁר אֹמַר אֵלֶיךָ** – תגור כל פעם בחלק מהארץ שאני אומר אליך (רמב"ן). למה ד' לא רוצה שיצחק ירד לחו"ל? הרי יש סיבות בגללם מותר לרדת?! כי יצחק הוא קדוש שהתקדש בעקידה, ולא מתאים שירד לחו"ל[[22]](#footnote-22).

[**(ג)**](file:///C:\תורת%20אמת%20-%20352\Temp\his_temp_1_10.htm#בראשית פרק-כו-{ג}!)**גּוּר בָּאָרֶץ הַזֹּאת** – ועכשיו תגור בארץ הזאת – בארץ פלישתים. **וְאֶהְיֶה עִמְּךָ[[23]](#footnote-23) וַאֲבָרְכֶךָּ** – אמנם יש רעב כבד, אבל אני אברך אותך שתזרע ודווקא לך יצמח (ספורנו). אך אפה ד' יהיה עם יצחק? דווקא בארץ ישראל, זאת הארץ שד' נמצא איתנו משגיח עלינו ומגלה שכינתו עלינו. ולמה אמרתי לך להישאר בארץ ופה אברך אותך? (ספורנו) **כִּי לְךָ וּלְזַרְעֲךָ אֶתֵּן אֶת כָּל הָאֲרָצֹת הָאֵל** – הָאֵלֶּה. **וַהֲקִמֹתִי אֶת הַשְּׁבֻעָה אֲשֶׁר נִשְׁבַּעְתִּי לְאַבְרָהָם אָבִיךָ** – אני אעמיד ואקיים את השבועה שהארץ תינתן לזרעך.[[24]](#footnote-24)

[**(ד)**](file:///C:\תורת%20אמת%20-%20352\Temp\his_temp_1_10.htm#בראשית פרק-כו-{ד}!)**וְהִרְבֵּיתִי אֶת זַרְעֲךָ כְּכוֹכְבֵי הַשָּׁמַיִם[[25]](#footnote-25)** – כמה ד' אוהב את יצחק אבינו, שבכל הזדמנות הוא מברך את יצחק בברכות הכי נפלאות! **וְנָתַתִּי לְזַרְעֲךָ אֵת כָּל הָאֲרָצֹת הָאֵל וְהִתְבָּרְכוּ בְזַרְעֲךָ כֹּל גּוֹיֵי הָאָרֶץ** – כל העמים כל כך יכירו כמה הילדים שלך צדיקים אז אחד יאמר לבנו – יהי רצון שהילדים שלך יהיו כמו הילדים של יצחק. ברכה דומה בירך ד' את אברהם – "ונברכו בך כל משפחות האדמה".

[**(ה)**](file:///C:\תורת%20אמת%20-%20352\Temp\his_temp_1_10.htm#בראשית פרק-כו-{ה}!)**עֵקֶב אֲשֶׁר** – בגלל ש...[[26]](#footnote-26) **שָׁמַע אַבְרָהָם בְּקֹלִי[[27]](#footnote-27)** – בעקידת יצחק, כמו שכתוב "עקב אשר שמעת בקולי" (רשב"ם ורד"ק). **וַיִּשְׁמֹר מִשְׁמַרְתִּי** – עשה משמרת למשמרתי – אפילו דברים שלא אסורים אברהם נזהר מלעשותם. **מִצְוֹתַי חֻקּוֹתַי** – מה ההבדל בין מצווה לחוק? מצווה זה דבר שהשכל מבין וחוק זה מה שהשכל לא מבין. **וְתוֹרֹתָי** – גם תורה שבעל פה. את הכל אברהם אבינו היה שומר. איך הוא ידע את הכל? מרוב הקדושה שלו הוא מעצמו הבין מה ד' רוצה. הזכרנו את תיאורו של הרב יעקב לבנון שאברהם היה שוקע בלימוד התורה שעות על גבי שעות ומבין מעצמו מה רצון ד', והביא את דברי הרמב"ן פה.

**יצחק ורבקה בגרר.** דגשים: שמירת ד' את יצחק ורבקה מאבימלך ומעמו.

[**(ו)**](file:///C:\תורת%20אמת%20-%20352\Temp\his_temp_1_10.htm#בראשית פרק-כו-{ו}!)**וַיֵּשֶׁב יִצְחָק בִּגְרָר** – כציווי ד' (אבע"ז ואוה"ח).

[**(ז)**](file:///C:\תורת%20אמת%20-%20352\Temp\his_temp_1_10.htm#בראשית פרק-כו-{ז}!)**וַיִּשְׁאֲלוּ אַנְשֵׁי הַמָּקוֹם** – אנשי העיר. **לְאִשְׁתּוֹ** – על אשתו. כיוון שרצו להתחתן איתה מפאת יופיה. שוב אנו נפגשים עם אנשים שזה מה שמעניין אותם[[28]](#footnote-28). **וַיֹּאמֶר** – ציטוט דבריו: **אֲחֹתִי הִוא** – ולמה הוא לא אמר שהיא אשתו? מסבירה התורה - **כִּי יָרֵא לֵאמֹר אִשְׁתִּי** - כי הוא מפחד לומר שהיא אשתו. ולמה? כי הוא חשב בליבו (תיב"ע): **פֶּן** – כדי שלא **יַהַרְגֻנִי אַנְשֵׁי הַמָּקוֹם עַל רִבְקָה** – בגלל רבקה. **כִּי טוֹבַת מַרְאֶה הִיא** – וירצו להתחתן איתה. ויהרגו אותי על מנת שלא תהיה אשת איש.

[**(ח)**](file:///C:\תורת%20אמת%20-%20352\Temp\his_temp_1_10.htm#בראשית פרק-כו-{ח}!)**וַיְהִי כִּי** – כש.. **אָרְכוּ לוֹ שָׁם הַיָּמִים** – שגר שם הרבה זמן, וראה שלא לוקחים את רבקה, לכן פחות הקפיד להסתיר את היותו בעל של רבקה. **וַיַּשְׁקֵף אֲבִימֶלֶךְ מֶלֶךְ פְּלִשְׁתִּים בְּעַד הַחַלּוֹן** – הוא הסתכל מבעד לחלון. יצחק גר בסמיכות לארמונו של אבימלך, ומהחלון של אבימלך היה אפשר לראות את הבית של יצחק. **וַיַּרְא וְהִנֵּה יִצְחָק מְצַחֵק אֵת רִבְקָה אִשְׁתּוֹ** – שמח עם רבקה אשתו. יש דברים שמתאים לעשות עם אשה ולא עם אחות (אוה"ח), מזה אבימלך הבין שרבקה היא אשתו[[29]](#footnote-29).

[**(ט)**](file:///C:\תורת%20אמת%20-%20352\Temp\his_temp_1_10.htm#בראשית פרק-כו-{ט}!)**וַיִּקְרָא אֲבִימֶלֶךְ לְיִצְחָק וַיֹּאמֶר אַךְ** – הרי[[30]](#footnote-30) **הִנֵּה אִשְׁתְּךָ הִוא וְאֵיךְ אָמַרְתָּ אֲחֹתִי הִוא** – איך שיקרת? **וַיֹּאמֶר אֵלָיו יִצְחָק כִּי אָמַרְתִּי** – בגלל שאמרתי לעצמי. **פֶּן אָמוּת עָלֶיהָ** – כדי שלא אמות בגללה אני צריך לומר שהיא אחותי. כמו שלמדנו אצל אברהם אבינו שהרשעים מוכנים לרצוח מישהו כדי לקחת את אשתו, ולא רוצים לקחת אותה כשיש לה בעל.

[**(י)**](file:///C:\תורת%20אמת%20-%20352\Temp\his_temp_1_10.htm#בראשית פרק-כו-{י}!)**וַיֹּאמֶר אֲבִימֶלֶךְ מַה זֹּאת עָשִׂיתָ לָּנוּ** – אבימלך מאשים את יצחק, במקום את העם שלו. אנחנו כבר מכירים את זה מהמפגש של אברהם עם אבימלך [הערנו שהגיוני שזה לא אותו אבימלך]. **כִּמְעַט שָׁכַב** – התחתן **אַחַד הָעָם** – אחד מהאנשים בעם שלי (רמב"ן). **אֶת אִשְׁתֶּךָ** – עם האשה שלך. **וְהֵבֵאתָ עָלֵינוּ אָשָׁם** – והיית גורם לנו לעשות עבירה – להתחתן עם אשת איש. ('אשם' מלשון אשמה. ואונקלוס – 'חוב'). כמובן עצם הלקיחה היא עבירה חמורה, רק לאבימלך זה לא נראה כל כך עבירה.

[**(יא)**](file:///C:\תורת%20אמת%20-%20352\Temp\his_temp_1_10.htm#בראשית פרק-כו-{יא}!)**וַיְצַו אֲבִימֶלֶךְ אֶת כָּל הָעָם לֵאמֹר הַנֹּגֵעַ** – לרעה **בָּאִישׁ הַזֶּה וּבְאִשְׁתּוֹ מוֹת יוּמָת** – וכעת, אף שיודעים שהיא אשתו, אף אחד לא יעז לקחת אותה. הקב"ה עושה חסד עם יצחק, וכעת אין ליצחק מה לדאוג (ע"פ העמ"ד פסוק ג').

**המריבות על הבארות.** דגשים: ברכת ד' הנפלאה ליצחק אבינו. התרחקותו של יצחק אבינו ממריבות.

[**(יב)**](file:///C:\תורת%20אמת%20-%20352\Temp\his_temp_1_10.htm#בראשית פרק-כו-{יב}!)**וַיִּזְרַע יִצְחָק בָּאָרֶץ הַהִוא** – בארץ גרר, שאינה משובחת כחברון, כיוון שארץ הנגב 'מנוגבת' ממים. **וַיִּמְצָא בַּשָּׁנָה הַהִוא** – בשנת הבצורת הזאת. **מֵאָה שְׁעָרִים** – פי מאה מההשערה ששיערו שיצא מן השדה הזאת[[31]](#footnote-31). **וַיְבָרְכֵהוּ ה'** – כשיצחק זרע כולם צחקו עליו – יש כזאת בצורת, עדיף שתאכל את הזרעים מאשר שתזרע וירקיבו. אך יצחק ידע שד' מברך אותו ועוזר לו. השיבולים יצאו הרבה יותר שיבולים במ"ר, בכל שיבולת הרבה יותר גרגירים, הגרגירים היו יותר שמנים, השיבולת היתה יותר גבוהה, וכך יצא ליצחק פי מאה מהצפוי.

[**(יג)**](file:///C:\תורת%20אמת%20-%20352\Temp\his_temp_1_10.htm#בראשית פרק-כו-{יג}!)**וַיִּגְדַּל הָאִישׁ וַיֵּלֶךְ הָלוֹךְ וְגָדֵל** – הוא הוסיף וגדל עוד ועוד ועוד (כמו "והמים הלוך וחסור"). **עַד כִּי** – ש.. **גָדַל מְאֹד** – עד שהוא נהיה גדול אפילו יותר מאבימלך. במה? בצאן ובקר (רמב"ן[[32]](#footnote-32)).

[**(יד)**](file:///C:\תורת%20אמת%20-%20352\Temp\his_temp_1_10.htm#בראשית פרק-כו-{יד}!)**וַיְהִי לוֹ מִקְנֵה צֹאן וּמִקְנֵה בָקָר** – עדרי צאן ועדרי בקר. **וַעֲבֻדָּה רַבָּה** – היו לו נכסים שעשו בהם הרבה עבודות. נראה שהכוונה לשדות וכרמים (רשב"ם, דלא כרמב"ן[[33]](#footnote-33)), שהיו צריכים הרבה עבדים שיעבדו הרבה עבודות. **וַיְקַנְאוּ אֹתוֹ פְּלִשְׁתִּים** – הפלישתים קינאו ביצחק שלהם בקושי צומח ולו צומח כל כך הרבה (ספורנו), עד כדי כך שהוא נהיה עשיר גדול[[34]](#footnote-34).

[**(טו)**](file:///C:\תורת%20אמת%20-%20352\Temp\his_temp_1_10.htm#בראשית פרק-כו-{טו}!)**וְכָל הַבְּאֵרֹת אֲשֶׁר חָפְרוּ עַבְדֵי אָבִיו בִּימֵי אַבְרָהָם אָבִיו** – שהם שייכים ליצחק. **סִתְּמוּם פְּלִשְׁתִּים וַיְמַלְאוּם עָפָר** – הם סתמו אותם על ידי שמילאו אותם בעפר, וכך לא יכל יצחק להשתמש בהם. רש"י מלמד אותנו שהם תירצו תירוץ למה הם סותמים את הבארות, שהרי אבימלך אמר שאסור לגעת ביצחק לרעה, אז איך עשו כדבר הזה[[35]](#footnote-35)? הם תירצו שהם חוששים שיבואו להילחם נגדם עמים אחרים וישתמשו בבארות המים של יצחק שנמצאות מחוץ לעיר. כמובן זהו סתם תירוץ, והסיבה האמיתית היא הקנאה (שפ"ח).

[**(טז)**](file:///C:\תורת%20אמת%20-%20352\Temp\his_temp_1_10.htm#בראשית פרק-כו-{טז}!)**וַיֹּאמֶר אֲבִימֶלֶךְ אֶל יִצְחָק לֵךְ מֵעִמָּנוּ** – לך ממנו. **כִּי עָצַמְתָּ מִמֶּנּוּ מְאֹד** – בגלל שגדלת והתעצמת בעושר יותר מהמלכות, ודבר זה הוא בזיון למלך (אוה"ח).

[**(יז)**](file:///C:\תורת%20אמת%20-%20352\Temp\his_temp_1_10.htm#בראשית פרק-כו-{יז}!)**וַיֵּלֶךְ מִשָּׁם יִצְחָק וַיִּחַן בְּנַחַל גְּרָר** – אמנם זהו באיזור של גרר, אך היה רחוק מן העיר. **וַיֵּשֶׁב שָׁם** – ומדוע לא עזב לגמרי את האיזור? כיוון שד' ציווהו – "גור בארץ הזאת", ואפילו אם קשה, יצחק עומד בניסיון וממשיך לגור שם (אוה"ח)[[36]](#footnote-36).

[**(יח)**](file:///C:\תורת%20אמת%20-%20352\Temp\his_temp_1_10.htm#בראשית פרק-כו-{יח}!)**וַיָּשָׁב יִצְחָק** – לפני שהלך לנחל גרר. **וַיַּחְפֹּר אֶת בְּאֵרֹת הַמַּיִם אֲשֶׁר חָפְרוּ בִּימֵי אַבְרָהָם אָבִיו וַיְסַתְּמוּם פְּלִשְׁתִּים אַחֲרֵי מוֹת אַבְרָהָם** – כפי שלמדנו בפסוק ט"ו. **וַיִּקְרָא לָהֶן שֵׁמוֹת כַּשֵּׁמֹת אֲשֶׁר קָרָא לָהֶן אָבִיו** – יצחק קורא להם באותם שמות כדי שיזכרו שבארות אלו שייכים לאברהם וליצחק (רשב"ם). למה יצחק חופר שוב את הבארות אם הוא עוזב עכשיו לנחל גרר? נראה לי שאין זה כבוד שהבארות של אביו יהיו סתומים. וטוב הדבר שיהיו בשימוש, גם אם אחרים ישתמשו בהם. וצע"ע.

[**(יט)**](file:///C:\תורת%20אמת%20-%20352\Temp\his_temp_1_10.htm#בראשית פרק-כו-{יט}!)**וַיַּחְפְּרוּ עַבְדֵי יִצְחָק בַּנָּחַל** – באיזור שנקרא נחל גרר. **וַיִּמְצְאוּ שָׁם בְּאֵר מַיִם חַיִּים** – באר של מי תהום. אמרנו שלא תמיד חופרים ומוצאים באר מים, שהרי לא בכל מקום ישנה התפרצות של מי תהום, לפעמים צריך לחפור במשך חודש שלם, ולא למצוא, ואח"כ לחפור שוב חודש שלם וכו'. ד' מסייע ליצחק, וישר הוא מוצא בבאר מים.

[**(כ)**](file:///C:\תורת%20אמת%20-%20352\Temp\his_temp_1_10.htm#בראשית פרק-כו-{כ}!)**וַיָּרִיבוּ רֹעֵי גְרָר עִם רֹעֵי יִצְחָק לֵאמֹר לָנוּ הַמָּיִם[[37]](#footnote-37)** – אלו מים שבאים מן הנחל (רמב"ן). הסברנו מהם המקורות שמהם מגיעים מים לבאר. **וַיִּקְרָא** – לא מפורש מי קרא. **שֵׁם הַבְּאֵר עֵשֶׂק כִּי הִתְעַשְּׂקוּ עִמּוֹ** – בגלל שרבו איתו על הבאר הזאת לומר שלהם היא (עיין ב"מ יד.)[[38]](#footnote-38).

[**(כא)**](file:///C:\תורת%20אמת%20-%20352\Temp\his_temp_1_10.htm#בראשית פרק-כו-{כא}!)**וַיַּחְפְּרוּ בְּאֵר אַחֶרֶת** – יצחק לא רוצה מריבות, ואפילו שבאמת זה שייך לו, ואפילו שזו עבודה קשה מאוד לחפור באר חדשה - הוא מתרחק ממקום המריבה והולך יחד עם עבדיו לחפור עוד באר. **וַיָּרִיבוּ גַּם עָלֶיהָ וַיִּקְרָא שְׁמָהּ שִׂטְנָה** – שנאה. כאן זה כבר יותר מאשר סתם מריבה.

[**(כב)**](file:///C:\תורת%20אמת%20-%20352\Temp\his_temp_1_10.htm#בראשית פרק-כו-{כב}!)**וַיַּעְתֵּק מִשָּׁם** – יצחק עובר משם למקום אחר. כאן הוא מרחיק כבר ממש הרבה (רשב"ם) באופן שודאי המים לא הגיעו מהנחל. **וַיַּחְפֹּר בְּאֵר אַחֶרֶת** – למה כאן לא כתוב ויחפרו? יכול להיות שכאן עבדי יצחק התייאשו והוא חפר לבד. **וְלֹא רָבוּ עָלֶיהָ** – כי זה היה כבר ממש רחוק. **וַיִּקְרָא שְׁמָהּ רְחֹבוֹת וַיֹּאמֶר כִּי עַתָּה** – בגלל שעכשיו. **הִרְחִיב ה' לָנוּ** – כי כשיש מים יש רחבות. **וּפָרִינוּ בָאָרֶץ** – ונוכל לגדול ולפרות בארץ.

**כריתת הברית עם אבימלך.** דגשים: ההשגחה העצומה של ד' ליצחק באופן שכולם רואים זאת. יצחק מעביר על מידותיו, ומסכים לכרות את הברית, למרות הדרך בה מבקשים אבימלך ואנשיו את הברית.

[**(כג)**](file:///C:\תורת%20אמת%20-%20352\Temp\his_temp_1_10.htm#בראשית פרק-כו-{כג}!)**וַיַּעַל מִשָּׁם בְּאֵר שָׁבַע** – למרות שלא רבו על הבאר השלישית פחד יצחק שהפלישתים יזיקו לו, ולכן התרחק עוד לבאר שבע. (רמב"ן, ספורנו ורשב"ם).

[**(כד)**](file:///C:\תורת%20אמת%20-%20352\Temp\his_temp_1_10.htm#בראשית פרק-כו-{כד}!)**וַיֵּרָא אֵלָיו ה' בַּלַּיְלָה הַהוּא** – באותו לילה שהוא עבר לבאר שבע ד' התגלה אליו. **וַיֹּאמֶר אָנֹכִי אֱלֹקֵי אַבְרָהָם אָבִיךָ אַל תִּירָא** – אל תפחד **כִּי אִתְּךָ אָנֹכִי** – והפלישתים לא יגעו בך לרעה. **וּבֵרַכְתִּיךָ וְהִרְבֵּיתִי אֶת זַרְעֲךָ בַּעֲבוּר** – בגלל **אַבְרָהָם עַבְדִּי** – שוב אנו רואים כמה ד' אוהב לברך את יצחק אבינו בכל הזדמנות. ואכן, אנו רואים שלא רק שאבימלך לא בא לפגוע ביצחק, אלא להיפך הוא רוצה לכרות איתו ברית, למה? כי ד' ברך את יצחק! אז הכניס ד' בליבם שירצו לכרות ברית עם יצחק (רמב"ן), ומעוד סיבות כפי שנראה בהמשך.

[**(כה)**](file:///C:\תורת%20אמת%20-%20352\Temp\his_temp_1_10.htm#בראשית פרק-כו-{כה}!)**וַיִּבֶן שָׁם מִזְבֵּחַ וַיִּקְרָא בְּשֵׁם ה'** – יצחק מפרסם את שמו של ד' ברבים. **וַיֶּט שָׁם אָהֳלוֹ** – ויפרוס שם את האוהל שלו (אונקלוס). שבנה את האוהל באופן שזה מקום הקבע שלו. **וַיִּכְרוּ שָׁם** – ויחפרו שם **עַבְדֵי יִצְחָק בְּאֵר** – עליה נלמד בהמשך.

[**(כו)**](file:///C:\תורת%20אמת%20-%20352\Temp\his_temp_1_10.htm#בראשית פרק-כו-{כו}!)**וַאֲבִימֶלֶךְ הָלַךְ אֵלָיו מִגְּרָר** – לאחר שעזב יצחק את גרר התייבשו פתאום הבארות שהיו בגרר, והאילנות לא עשו פירות, אבימלך הבין שכל הברכה הייתה בזכות יצחק, וכעת שהוא גרש את יצחק אין כבר ברכה, לכן הוא מחליט שהוא צריך לכרות ברית עם יצחק (תיב"ע). **וַאֲחֻזַּת מֵרֵעֵהוּ** – וקבוצה מהאוהבים של אבימלך ('אחוזה' זה קבוצה, כי זה אנשים שאוחזים ומחזיקים זה בזה). **וּפִיכֹל שַׂר צְבָאוֹ** – ובנוסף גם פיכול. כמה גדול היה יצחק שאבימלך בעצמו בא, ומביא איתו קבוצה של כל חשובי ארץ פלישתים.

[**(כז)**](file:///C:\תורת%20אמת%20-%20352\Temp\his_temp_1_10.htm#בראשית פרק-כו-{כז}!)**וַיֹּאמֶר אֲלֵהֶם יִצְחָק מַדּוּעַ בָּאתֶם אֵלָי וְאַתֶּם שְׂנֵאתֶם אֹתִי וַתְּשַׁלְּחוּנִי מֵאִתְּכֶם** – תיארנו את החוצפה של אבימלך להפר את הברית כשהוא רוצה, ולחזור לבקש לכרות ברית כאשר זה נח לו (ע"פ הרמב"ן[[39]](#footnote-39)).[[40]](#footnote-40)

[**(כח)**](file:///C:\תורת%20אמת%20-%20352\Temp\his_temp_1_10.htm#בראשית פרק-כו-{כח}!)**וַיֹּאמְרוּ רָאוֹ רָאִינוּ כִּי הָיָה ה' עִמָּךְ** – גם איתך, גם עם אבא שלך, לכן כתוב 'ראה ראינו' פעמיים. **וַנֹּאמֶר תְּהִי נָא** – עכשיו **אָלָה** – השבועה שהיתה (רשב"ם). **בֵּינוֹתֵינוּ** – ביננו לבין אבא שלך, שהיא תהיה גם.. **בֵּינֵינוּ וּבֵינֶךָ וְנִכְרְתָה בְרִית עִמָּךְ** – ומהי הברית:

[**(כט)**](file:///C:\תורת%20אמת%20-%20352\Temp\his_temp_1_10.htm#בראשית פרק-כו-{כט}!)**אִם תַּעֲשֵׂה** – שלא תעשה (ספורנו) **עִמָּנוּ רָעָה** – כנראה פחדו מכוחו של יצחק, שהרי ד' בעזרו (ע"פ רמב"ן כ"ט ורד"ק) **כַּאֲשֶׁר** – כמו שאנחנו **לֹא נְגַעֲנוּךָ** – שהרי לא לקחנו את רבקה (רמב"ן). **וְכַאֲשֶׁר** – וכמו ש... **עָשִׂינוּ עִמְּךָ רַק טוֹב** – פשוט חוצפה, איזה טוב הם עשו?! **וַנְּשַׁלֵּחֲךָ בְּשָׁלוֹם** – כשגרשנו אותך לא לקחנו לך שום דבר מהעושר (איזה "צדיקים"...) **אַתָּה עַתָּה בְּרוּךְ ה'[[41]](#footnote-41)** – כלומר – גם אתה תתנהג אלינו ככה עכשיו. וקרא לו "ברוך ד'", כיוון שרואה כמה ד' מברך אותו (רשב"ם בדומה בספורנו).

[**(ל)**](file:///C:\תורת%20אמת%20-%20352\Temp\his_temp_1_10.htm#בראשית פרק-כו-{ל}!)**וַיַּעַשׂ לָהֶם** – יצחק מכין **מִשְׁתֶּה[[42]](#footnote-42) וַיֹּאכְלוּ וַיִּשְׁתּוּ** – אפילו שאבימלך כל כך משקר יצחק מוכן לכרות איתו ברית, ולארח אותו כראוי (ע"פ הרד"ק).

[**(לא)**](file:///C:\תורת%20אמת%20-%20352\Temp\his_temp_1_10.htm#בראשית פרק-כו-{לא}!)**וַיַּשְׁכִּימוּ בַבֹּקֶר וַיִּשָּׁבְעוּ אִישׁ לְאָחִיו** – נשבעו אחד לשני שלא יפגעו זה בזה. **וַיְשַׁלְּחֵם יִצְחָק** – יצחק ליווה אותם בדרכם (תיב"ע)[[43]](#footnote-43). **וַיֵּלְכוּ מֵאִתּוֹ בְּשָׁלוֹם** – הכל עשה יצחק בשביל שיהיה שלום.

[**(לב)**](file:///C:\תורת%20אמת%20-%20352\Temp\his_temp_1_10.htm#בראשית פרק-כו-{לב}!)**וַיְהִי בַּיּוֹם הַהוּא** – כבר למדנו שעבדי יצחק עסוקים בחפירת באר חדשה (פסוק כ"ה), כאן התורה מספרת לנו שבדיוק ביום של כריתת הברית באו עבדי יצחק וסיפרו שהם מצאו מים (רמב"ן). **וַיָּבֹאוּ עַבְדֵי יִצְחָק וַיַּגִּדוּ לוֹ עַל אֹדוֹת** – על מה שקרה לגבי **הַבְּאֵר אֲשֶׁר חָפָרוּ וַיֹּאמְרוּ לוֹ מָצָאנוּ מָיִם** – כפי שאמרנו לא כל כך קל למצוא מים בבאר.

[**(לג)**](file:///C:\תורת%20אמת%20-%20352\Temp\his_temp_1_10.htm#בראשית פרק-כו-{לג}!)**וַיִּקְרָא אֹתָהּ שִׁבְעָה** – על שם השבועה והברית שכרתו יצחק ואבימלך. יכול להיות שמדובר על אותה הבאר שחפר אברהם וקרא לבאר 'באר שבע' על שם השבועה. ויכול להיות שפלישתים סתמו את הבאר וחזר יצחק וחפר, וד' עשה שימצאו מים בדיוק ביום שבא אבימלך להישבע, וכך חזרו וקראו לבאר 'שבע', יצחק מחדש את בארות אביו[[44]](#footnote-44) (רמב"ן). אולי גם בגלל שזו הבאר השביעית (3 בגרר, 3 בנחל, ובאר זו, ספורנו). **עַל כֵּן שֵׁם הָעִיר בְּאֵר שֶׁבַע** – זו העיר שקרא לה גם אברהם בשם הזה. **עַד הַיּוֹם הַזֶּה** – בכל הדורות[[45]](#footnote-45).

[**(לד)**](file:///C:\תורת%20אמת%20-%20352\Temp\his_temp_1_10.htm#בראשית פרק-כו-{לד}!)**וַיְהִי עֵשָׂו בֶּן אַרְבָּעִים שָׁנָה[[46]](#footnote-46) וַיִּקַּח אִשָּׁה אֶת יְהוּדִית בַּת בְּאֵרִי הַחִתִּי וְאֶת בָּשְׂמַת בַּת אֵילֹן הַחִתִּי** – לא היה אכפת לו לקחת מהחיתיות, שהם מעמי כנען. הרחבנו על עשיו שהוא כמו החזיר[[47]](#footnote-47): עשיו היה שואל את אבא שלו איך לעשר את המלח, עשיו התחתן בגיל 40 כמו אבא שלו, עשיו שינה את שמות נשותיו לשמות של צדיקות – יהודית מלשון יהודי, בשמת מלשון בושם. אך בפנים הוא היה טמא לגמרי כמו החזיר.

[**(לה)**](file:///C:\תורת%20אמת%20-%20352\Temp\his_temp_1_10.htm#בראשית פרק-כו-{לה}!)**וַתִּהְיֶיןָ מֹרַת רוּחַ לְיִצְחָק וּלְרִבְקָה** – הן עשו בכוונה דברים שאינם מתאימים ל'רוח' של יצחק ורבקה, על מנת להכעיס אותם. חז"ל מלמדים אותנו שהן היו מקטירות לע"ז וציערו בזה מאוד את יצחק ורבקה.

**יצחק רוצה לברך את עשיו.** דגשים: השגחת ד' לעשות את יצחק עיוור בשביל הברכה. האסון העולמי שיהיה אם עשיו יקבל את הברכות.

פרק כ"ז [**(א)**](file:///C:\תורת%20אמת%20-%20352\Temp\his_temp_1_10.htm#בראשית פרק-כז-{א}!)**וַיְהִי כִּי** – כש.. **זָקֵן יִצְחָק** – יצחק נהיה זקן. **וַתִּכְהֶיןָ עֵינָיו מֵרְאֹת** – העיניים שלו נחלשו ולא הצליחו לראות, יצחק נהיה עיוור[[48]](#footnote-48). למה הוא נהיה עיוור? מזקנה (רשב"ם)[[49]](#footnote-49). אך רש"י מלמד אותנו שד' עשה את זה על מנת שיצחק יברך את יעקב, כמו שנלמד בהמשך (וכן הרמב"ן כ"ה:ל"ד). **וַיִּקְרָא אֶת עֵשָׂו** – לעשיו. **בְּנוֹ הַגָּדֹל** – בגלל שהוא הבן הגדול שלו, ולכן לו מגיעה הברכה (אוה"ח). הסברנו שיצחק לא ידע מה שד' אמר לרבקה – "ורב יעבוד צעיר" (רמב"ן פסוק ד'), הוא גם לא ידע שעשיו מכר ליעקב את הבכורה (אוה"ח בלקון 'אולי'). ואמנם יצחק ידע שעשיו הוא רשע אך הוא חשב שהוא עוד יכול לשוב בתשובה[[50]](#footnote-50). **וַיֹּאמֶר אֵלָיו בְּנִי וַיֹּאמֶר אֵלָיו הִנֵּנִי** – הנה אני. עשיו היה משתדל לכבד את אבא שלו[[51]](#footnote-51).

[**(ב)**](file:///C:\תורת%20אמת%20-%20352\Temp\his_temp_1_10.htm#בראשית פרק-כז-{ב}!)**וַיֹּאמֶר הִנֵּה נָא זָקַנְתִּי** – עכשיו[[52]](#footnote-52) אני נהייתי זקן. **לֹא יָדַעְתִּי יוֹם מוֹתִי** – ואני לא יודע מתי אמות. שרה אימו של יצחק נפטרה בגיל 127, יצחק כעת בן 123, 5 שנים לפני זמן פטירתה של אימו, הוא חושש שהוא יפטר[[53]](#footnote-53) (כפי שחז"ל מסרו לנו ש5 שנים לפני פטירת ההורים צריך לדאוג)[[54]](#footnote-54), והוא רוצה לפני זה להספיק ולהעביר את כל הברכות הנפלאות והחשובות לבן שלו – כל הברכות החשובות שד' בירך אותו – מי יהיה העם החשוב, העם שיפרה וירבה, שהארץ הקדושה תינתן לו[[55]](#footnote-55) – את כל זה רוצה יצחק להעביר לעשיו (רשב"ם ורמב"ן פסוק ד'[[56]](#footnote-56)).

[**(ג)**](file:///C:\תורת%20אמת%20-%20352\Temp\his_temp_1_10.htm#בראשית פרק-כז-{ג}!)**וְעַתָּה** – ועכשיו[[57]](#footnote-57). **שָׂא נָא** – תקח בבקשה. **כֵלֶיךָ** – את כלי הציד שלך, ומהם הם? (אבע"ז). **תֶּלְיְךָ** – החרב שלך, שתולים אותה על החגורה. למה צריך את החרב? כנראה לשחוט. **וְקַשְׁתֶּךָ** – ואת הקשת שלך. בשביל מה? נראה לפצוע את הבהמה (אך לא להרוג, כי אז היא תהיה נבלה). **וְצֵא הַשָּׂדֶה וְצוּדָה לִּי צָיִד** – ותצוד בשבילי חיה. קוראים לחיה 'ציד' כי צדו אותה[[58]](#footnote-58).

[**(ד)**](file:///C:\תורת%20אמת%20-%20352\Temp\his_temp_1_10.htm#בראשית פרק-כז-{ד}!)**וַעֲשֵׂה לִי מַטְעַמִּים** – אוכל טעים. **כַּאֲשֶׁר אָהַבְתִּי** – כמו שאני אוהב. **וְהָבִיאָה לִּי וְאֹכֵלָה בַּעֲבוּר** – בשביל ש.. **תְּבָרֶכְךָ נַפְשִׁי** – אני אברך אותך ('נפש' זה ביטוי לאדם). **בְּטֶרֶם אָמוּת** – לפני שאני אמות. למה עשיו צריך להכין ציד כדי לקבל את הברכה? כי על ידי שמתאמץ בשביל אבא שלו ראוי הוא לקבל את הברכות (ספורנו)[[59]](#footnote-59).

**רבקה מבקשת מיעקב שיקבל את הברכה.** דגשים: ה'פיקוח נפש' שיש אם עשיו יקבל את הברכות. ההקשבה של יעקב לרבקה אף שהיה כבר גדול ואף שחשש שיצחק יגלה אותו.

[**(ה)**](file:///C:\תורת%20אמת%20-%20352\Temp\his_temp_1_10.htm#בראשית פרק-כז-{ה}!)**וְרִבְקָה שֹׁמַעַת** – ברוח קודשה (תיב"ע), יכול להיות שיצחק דיבר עם עשיו בסתר ולא שמעה את שיחתם (אוה"ח)[[60]](#footnote-60). **בְּדַבֵּר יִצְחָק** – בזמן שיצחק דיבר (אונקלוס) **אֶל עֵשָׂו בְּנוֹ וַיֵּלֶךְ עֵשָׂו** – אל **הַשָּׂדֶה לָצוּד צַיִד לְהָבִיא** – מה פירוש המילה 'להביא'? מסביר רש"י שעשיו תכנן לצוד ציד, אך הוא אמר לעצמו – אם אני לא אצליח לצוד אני אביא ממקום אחר. מאפה? אני אגזול ממשהו. **(**ואכן בסוף הוא לא הצליח לצוד והוא גזל, כל"י)**.** רבקה כמובן מבינה שזה דבר מסוכן מאוד, ח"ו שארץ הקודש וכל הברכות יעברו לעשיו הרשע. ודאי שאם יצחק היה יודע את זה הוא גם לא היה רוצה שזה יקרה כך, ולכן היא מחליטה לעשות כל מה שהיא יכולה על מנת שיעקב יקבל את הברכה, היא גם בטוחה שהיא תצליח, שהרי הנביא אמר לה שיעקב יהיה החשוב (רשב"ם פסוק י"ג).

[**(ו)**](file:///C:\תורת%20אמת%20-%20352\Temp\his_temp_1_10.htm#בראשית פרק-כז-{ו}!)**וְרִבְקָה אָמְרָה אֶל יַעֲקֹב בְּנָהּ לֵאמֹר הִנֵּה שָׁמַעְתִּי אֶת אָבִיךָ מְדַבֵּר אֶל עֵשָׂו אָחִיךָ לֵאמֹר:**

[**(ז)**](file:///C:\תורת%20אמת%20-%20352\Temp\his_temp_1_10.htm#בראשית פרק-כז-{ז}!)**הָבִיאָה לִּי צַיִד** – חיה שצדו אותה. **וַעֲשֵׂה לִי מַטְעַמִּים וְאֹכֵלָה וַאֲבָרֶכְכָה** – ואני אברך אותך. **לִפְנֵי ה'** – בברכה שבאה מד' (ולא סתם ברכה על שטויות). אם עשיו יתברך בברכה זו לא תוכל לעמוד בפניו (רמב"ן). **לִפְנֵי מוֹתִי** – ואעשה זאת מהר לפני שאמות.[[61]](#footnote-61)

[**(ח)**](file:///C:\תורת%20אמת%20-%20352\Temp\his_temp_1_10.htm#בראשית פרק-כז-{ח}!)**וְעַתָּה בְנִי שְׁמַע בְּקֹלִי לַאֲשֶׁר אֲנִי מְצַוָּה אֹתָךְ** – למה מצוה ולא מבקשת? רבקה יודעת שקשה ליעקב לעשות ממשהו שלא מתאים לו – לשקר, ולכן היא מצווה אותו. רבקה יודעת שזה הדבר שהכי טוב לעשות.

[**(ט)**](file:///C:\תורת%20אמת%20-%20352\Temp\his_temp_1_10.htm#בראשית פרק-כז-{ט}!)**לֶךְ נָא** – בבקשה[[62]](#footnote-62) (אפשר גם להסביר 'עכשיו' – בזריזות, כמופיע באוה"ח ח'). **אֶל הַצֹּאן** – אל הדיר. **וְקַח לִי מִשָּׁם[[63]](#footnote-63)** **שְׁנֵי גְּדָיֵי עִזִּים** – וולד העז. **טֹבִים** – הכי משובחים שיש. לא קטנים שאין בהם הרבה בשר, ולא גדולים מידי שבשרם לא כל כך טרי וטעים. **וְאֶעֱשֶׂה אֹתָם מַטְעַמִּים לְאָבִיךָ כַּאֲשֶׁר אָהֵב** – ולמה דווקא גדיים? כי יש להם טעם דומה לטעם של צבי והשיער שלהם דומה לשיער של אדם. כך האוכל יהיה דומה וגופו של יעקב יהיה דומה לעשיו. מה עם הקול? אמרנו שנראה שהיה להם קול דומה (רמב"ן י"ב).

[**(י)**](file:///C:\תורת%20אמת%20-%20352\Temp\his_temp_1_10.htm#בראשית פרק-כז-{י}!)**וְהֵבֵאתָ לְאָבִיךָ וְאָכָל בַּעֲבֻר אֲשֶׁר** – בשביל ש.. **יְבָרֶכְךָ לִפְנֵי מוֹתוֹ:**

[**(יא)**](file:///C:\תורת%20אמת%20-%20352\Temp\his_temp_1_10.htm#בראשית פרק-כז-{יא}!)**[[64]](#footnote-64) וַיֹּאמֶר יַעֲקֹב אֶל רִבְקָה אִמּוֹ הֵן** – הרי **עֵשָׂו אָחִי אִישׁ שָׂעִר** – כל גופו שערות. הדגשנו שאין בזה חיסרון, יש הרבה אנשים כאלו (מה שמצחיק הוא שעשיו היה שעיר כבר כשהוא נולד). **וְאָנֹכִי אִישׁ חָלָק** – ללא שיער.

[**(יב)**](file:///C:\תורת%20אמת%20-%20352\Temp\his_temp_1_10.htm#בראשית פרק-כז-{יב}!)**אוּלַי יְמֻשֵּׁנִי אָבִי** – אולי אבא שלי ירצה ללטף אותי באהבתו אותי (את עשיו) וימשש אותי וירגיש שאני חלק (רמב"ן). **וְהָיִיתִי בְעֵינָיו כִּמְתַעְתֵּעַ** – אני אראה בעיניו כמו מי שרוצה לבלבל אותו (אבע"ז, כמו הגר שהייתה תועה בדרך). **וְהֵבֵאתִי עָלַי קְלָלָה וְלֹא בְרָכָה** – וכך במקום שאבא יברך אותי[[65]](#footnote-65) הוא יקלל אותי על זה ששיקרתי עליו.

[**(יג)**](file:///C:\תורת%20אמת%20-%20352\Temp\his_temp_1_10.htm#בראשית פרק-כז-{יג}!)**וַתֹּאמֶר לוֹ אִמּוֹ עָלַי קִלְלָתְךָ בְּנִי** – אין לך מה לדאוג. אני בטוחה שאבא לא יקלל אלא יברך, ואם ח"ו הוא יקלל הקללה תעבור אלי (אבע"ז, רשב"ם). **אַךְ** – אבל **שְׁמַע בְּקֹלִי וְלֵךְ קַח לִי** – את הגדיים. [שמנו לב שרבקה לא אומרת לו שהיא מתכננת לשים לו את הבגדים של עשיו ואת עורות הגדיים, ואעפ"כ יעקב שומע לאימו (אף שהיה כבר בן 63)].

[**(יד)**](file:///C:\תורת%20אמת%20-%20352\Temp\his_temp_1_10.htm#בראשית פרק-כז-{יד}!)**וַיֵּלֶךְ וַיִּקַּח וַיָּבֵא לְאִמּוֹ וַתַּעַשׂ אִמּוֹ מַטְעַמִּים כַּאֲשֶׁר אָהֵב אָבִיו:**

[**(טו)**](file:///C:\תורת%20אמת%20-%20352\Temp\his_temp_1_10.htm#בראשית פרק-כז-{טו}!)**וַתִּקַּח רִבְקָה אֶת בִּגְדֵי עֵשָׂו בְּנָהּ הַגָּדֹל הַחֲמֻדֹת** – הנקיות[[66]](#footnote-66). בפשטות היו לו שני סטים – אחד הוא לקח לשדה, ובבית השאיר את הנקיות, בהם היה משתמש באירועים מיוחדים[[67]](#footnote-67). **אֲשֶׁר אִתָּהּ בַּבָּיִת** - עשיו היה שומר את הבגדים אצל אמא שלו ולא אצל הנשים שלו, כי הוא חשש שהם יקחו לו אותם[[68]](#footnote-68). **וַתַּלְבֵּשׁ אֶת יַעֲקֹב בְּנָהּ הַקָּטָן** – כיון שהוא היה צנום יותר מעשיו, שהרי עשיו מרוב שהיה אוכל הרבה בשר היה נראה ממש גדול, רבקה תפרה את הבגדים כך שיתאימו ליעקב (אוה"ח[[69]](#footnote-69)). הרמב"ן כותב שהתורה מדגישה שאפילו שיעקב היה הקטן – שנולד אחרון – רבקה עשתה את כל הדבר הזה, כי היה ברור לה שיעקב הוא הצדיק ולא מגיעות הברכות.

[**(טז)**](file:///C:\תורת%20אמת%20-%20352\Temp\his_temp_1_10.htm#בראשית פרק-כז-{טז}!)**וְאֵת עֹרֹת גְּדָיֵי הָעִזִּים** – שהיו מרובים בשיער שהיה דומה לשיער אדם (אך לא ממש כשיער אדם, והייתה צריכה רבקה לגזור אותם ולסדר אותם שיהיו דומים כמה שיותר לשיער אדם (ע"פ ספורנו כ"ב)[[70]](#footnote-70). **הִלְבִּישָׁה עַל יָדָיו** – כל היד, כי בגדו של עשיו הרשע היה ללא שרוולים כלל. **וְעַל חֶלְקַת צַוָּארָיו** – ועל הבשר החלק של הצואר (אונקלוס, וכן רש"י סוטה יא:, ובמגילה טז: כותב רש"י שדרך המקרא לכתוב צואריו לשון רבים).**[[71]](#footnote-71)**

[**(יז)**](file:///C:\תורת%20אמת%20-%20352\Temp\his_temp_1_10.htm#בראשית פרק-כז-{יז}!)**וַתִּתֵּן אֶת הַמַּטְעַמִּים** – את האוכל הטעים, והמוטעם בתבלינים (רד"ק). **וְאֶת הַלֶּחֶם אֲשֶׁר עָשָׂתָה** – אמנם יצחק לא ביקש לחם, אבל כנראה ברור שזאת היתה כוונתו. **בְּיַד יַעֲקֹב בְּנָהּ[[72]](#footnote-72)** - רבקה הולכת איתו עד הפתח ואומרת לו: "עד כאן הייתי חייבת לך, מכאן ואילך בוריך יקום לך (ב"ר ס"ה: י"ז). תיארנו את תפילתו של יעקב ברגעים מיוחדים אלו. הזכרנו שבאותו זמן עשיו מנסה לצוד ומלאך בא ומתיר לו את הציד (תיב"ע פסוק ל"א).

**יצחק מברך את יעקב.** דגשים: ההיזהרות הגדולה משקר אף כשמותר. דיבורו הנעים של יעקב אבינו וההיפך עשיו. גדולתן הגדולה של הברכות, וההכנות לכך. הוודאות בקבלת הברכות על ידי יעקב.

[**(יח)**](file:///C:\תורת%20אמת%20-%20352\Temp\his_temp_1_10.htm#בראשית פרק-כז-{יח}!)**וַיָּבֹא אֶל אָבִיו וַיֹּאמֶר אָבִי וַיֹּאמֶר הִנֶּנִּי** – הנה אני, אני מוכן ומזומן לברך אותך (העמ"ד). יצחק חיכה שעשיו יגיע, והוא חשב שזה עשיו ולכן אמר לו שהוא מוכן לברכו כעת. **מִי אַתָּה בְּנִי** – למה יצחק שואל מי אתה וכי אינו וידע לזהות? או שהקול היה נשמע לו קצת מוזר, כי יעקב ניסה לעשות קול של עשיו, או שהיה קולם דומה ובאופן קבוע יצחק היה שואל הקול של מי זה.[[73]](#footnote-73)

[**(יט)**](file:///C:\תורת%20אמת%20-%20352\Temp\his_temp_1_10.htm#בראשית פרק-כז-{יט}!)**וַיֹּאמֶר יַעֲקֹב אֶל אָבִיו אָנֹכִי עֵשָׂו בְּכֹרֶךָ** – אני הבכור שלך עשיו. יעקב חייב לשקר, זה כמו פיקוח נפש, ואפילו יותר מפיקוח נפש. אבל בכל זאת ניסה לומר כמה שיותר בלשון שאינה שקר, ולכן אמר 'אנוכי', כלומר – שאלת מי אתה, אני זה אני! ועשיו הוא הבכור שלך[[74]](#footnote-74). שמנו לב שכך הם הטעמים אנוכי, עשיו בכורך[[75]](#footnote-75). **עָשִׂיתִי כַּאֲשֶׁר דִּבַּרְתָּ אֵלָי** – כל מה שציווית. גם כאן יעקב מנסה לדבר בלשון שאינה שקר – הוא לא אמר מה הוא עשה, והוא התכוון שהוא עשה כל מיני דברים שיצחק ציווה אותו. **קוּם נָא שְׁבָה** – קום בבקשה מהמקום שאתה יושב ושב ליד השולחן. **וְאָכְלָה מִצֵּידִי[[76]](#footnote-76) בַּעֲבוּר תְּבָרְכַנִּי נַפְשֶׁךָ** – בשביל שתברך אותי.

[**(כ)**](file:///C:\תורת%20אמת%20-%20352\Temp\his_temp_1_10.htm#בראשית פרק-כז-{כ}!)**וַיֹּאמֶר יִצְחָק אֶל בְּנוֹ מַה זֶּה** – איך זה קרה ש...[[77]](#footnote-77) **מִהַרְתָּ לִמְצֹא בְּנִי** – תיארנו שקשה למצוא צבי, במיוחד באופן שהוא לא רואה אותך, וגם אז קשה לפגוע. לכן בדרך כלל זה לוקח זמן. **וַיֹּאמֶר כִּי הִקְרָה ה' אֱלֹקֶיךָ לְפָנָי** – ד' עזר לי למצוא ('הקרה' – המציא. כנלענ"ד). אמנם יעקב צריך לנסות לדבר כמו עשיו, אך שם ד' כל כך שגור על לשונו שאפילו הוא לא שם לב שהוא מזכיר אותו, הוא לא יכול שלא להזכיר את שם ד'.

[**(כא)**](file:///C:\תורת%20אמת%20-%20352\Temp\his_temp_1_10.htm#בראשית פרק-כז-{כא}!)**וַיֹּאמֶר יִצְחָק אֶל יַעֲקֹב** – יצחק לא מבין מה קורה פה: ממתי עשיו אומר "קום נא" לאבא שלו (הצצנו בהמשך איך עשיו דיבר), וממתי הוא אומר שד' הוא זה שעזר לו למצוא? לכן הוא מחליט לוודא שאכן זה עשיו. **גְּשָׁה נָּא וַאֲמֻשְׁךָ בְּנִי** – בא בבקשה ואמשש אותך. **הַאַתָּה** – האם אתה **זֶה בְּנִי עֵשָׂו אִם לֹא:**

[**(כב)**](file:///C:\תורת%20אמת%20-%20352\Temp\his_temp_1_10.htm#בראשית פרק-כז-{כב}!)**וַיִּגַּשׁ יַעֲקֹב אֶל יִצְחָק אָבִיו וַיְמֻשֵּׁהוּ וַיֹּאמֶר הַקֹּל קוֹל יַעֲקֹב** – אתה מדבר בנעימות ועם יראת שמים כמו שיעקב מדבר. **וְהַיָּדַיִם יְדֵי עֵשָׂו** – שעירות. יצחק מתפלא, אך הוא מחליט שבגלל שבחוש המישוש הוא דומה לעשיו כנראה שזה עשיו, כי ההתנהגות יכולה להשתנות אך השערות בגוף לא (ע"פ האוה"ח). הוא בודאי שמח שהוא זוכה לברך "עשיו כזה צדיק".

[**(כג)**](file:///C:\תורת%20אמת%20-%20352\Temp\his_temp_1_10.htm#בראשית פרק-כז-{כג}!)**וְלֹא הִכִּירוֹ** – יצחק לא הכיר שזה יעקב. למה? **כִּי הָיוּ יָדָיו כִּידֵי עֵשָׂו אָחִיו שְׂעִרֹת** – בגלל עורות הגדיים. **וַיְבָרְכֵהוּ** – והוא החליט לברך אותו (חזקוני[[78]](#footnote-78)), כפי שנראה בפסוק כ"ח.

[**(כד)**](file:///C:\תורת%20אמת%20-%20352\Temp\his_temp_1_10.htm#בראשית פרק-כז-{כד}!)**וַיֹּאמֶר אַתָּה זֶה בְּנִי עֵשָׂו** – יצחק קובע עובדה – עכשיו אני מבין שאתה בני עשיו (רשב"ם ואוה"ח). **וַיֹּאמֶר אָנִי** – יעקב שוב נאלץ לשקר (הדגשנו שגם זה נקרא שקר, שלא נחשוב שמותר סתם לשקר שקר כזה), אך הוא משתדל להמעיט בשקר, לכן הוא לא אומר 'נכון' אלא 'אני', כאומר 'אני' זה 'אני'.

[**(כה)**](file:///C:\תורת%20אמת%20-%20352\Temp\his_temp_1_10.htm#בראשית פרק-כז-{כה}!)**וַיֹּאמֶר הַגִּשָׁה לִּי וְאֹכְלָה מִצֵּיד בְּנִי לְמַעַן** – בשביל ש... **תְּבָרֶכְךָ נַפְשִׁי וַיַּגֶּשׁ לוֹ וַיֹּאכַל וַיָּבֵא לוֹ יַיִן וַיֵּשְׁתְּ** – צריך לומר שרבקה הביאה לו גם יין (רבינו אפרים[[79]](#footnote-79)), ולמה הביא לו יין? כדי לשמח אותו, כי מתוך השמחה יוכל לברכו יותר טוב (רד"ק)[[80]](#footnote-80).

[**(כו)**](file:///C:\תורת%20אמת%20-%20352\Temp\his_temp_1_10.htm#בראשית פרק-כז-{כו}!)**וַיֹּאמֶר אֵלָיו יִצְחָק אָבִיו גְּשָׁה נָּא וּשְׁקָה לִּי בְּנִי** – תבוא ותנשק אותי. יצחק רוצה לגרום אהבה יותר גדולה כדי שיוכל להחיל עליו את כל הברכות הנפלאות (מלבי"ם).

[**(כז)**](file:///C:\תורת%20אמת%20-%20352\Temp\his_temp_1_10.htm#בראשית פרק-כז-{כז}!)**וַיִּגַּשׁ** – יעקב. **וַיִּשַּׁק לוֹ וַיָּרַח** – יצחק. **אֶת רֵיחַ בְּגָדָיו** – כי הריח ירומם את נפשו ובכך יוכל לברך אותו יותר בשמחה (ספורנו ורד"ק). **וַיְבָרְכֵהוּ** – והוא התחיל לברך אותו את הברכות המובאות בפסוק הבא (רד"ק). **וַיֹּאמֶר** – לפני שברך: **רְאֵה** – רואים ש... (ע"פ הרד"ק[[81]](#footnote-81)) **רֵיחַ בְּנִי כְּרֵיחַ** – כמו ריח של **שָׂדֶה אֲשֶׁר בֵּרְכוֹ ה'** – כמו שדה שמלאה בהמון בשמים (רשב"ם). זה מוזר, הרי אלו עורות עם צמר עיזים שריחם רע? אומרים חז"ל שהקב"ה עשה שיהיה לבגדים האלו ריח מיוחד מאוד, כמו הריח של הקטורת בבית המקדש (תיב"ע) כריח גן עדן (תנחומא תולדות י"א). כשיצחק הריח את הריח הזה הוא נהיה במדרגה עוד יותר גבוהה, והוא הרגיש כמה נפלא לברך את הבן שלו (הוא חשב שזה עשיו). [ראינו 4 שלבים: אכילה – כיבוד אב, שתיה – שמחה, נישוק – אהבה, ריח – קדושה. מתוך הרוממות הזאת מתחיל יצחק לברך].

[**(כח)**](file:///C:\תורת%20אמת%20-%20352\Temp\his_temp_1_10.htm#בראשית פרק-כז-{כח}!) **וְיִתֶּן[[82]](#footnote-82) לְךָ הָאֱלֹקִים[[83]](#footnote-83) מִטַּל הַשָּׁמַיִם** – אדמה מלאה בטל שירד מהשמים (פשוטו של מקרא). **וּמִשְׁמַנֵּי הָאָרֶץ** – ארץ שמוציאה פירות שמנים, שזה א"י (כ"נ ברמב"ן). **וְרֹב דָּגָן וְתִירֹשׁ** – והרבה חיטה ויין.

[**(כט)**](file:///C:\תורת%20אמת%20-%20352\Temp\his_temp_1_10.htm#בראשית פרק-כז-{כט}!)**יַעַבְדוּךָ עַמִּים** – יהיו עמים שיהיו עבדים שלך. **וְיִשְׁתַּחֲווּ לְךָ לְאֻמִּים** – יהיו עמים חזקים שאפילו שלא יהיו ממש עבדים שלך, אתה תחליט עליהם, וכל דבר שתגיד להם הם יעשו (ספורנו). **הֱוֵה גְבִיר לְאַחֶיךָ** – תהיה אדון לעשיו. **וְיִשְׁתַּחֲוּוּ לְךָ בְּנֵי אִמֶּךָ** – עשיו. מרוב החשיבות שלך הם ישתחוו לך. למה כתוב 'בני אחיך' ולא 'בן' אחיך? כי מדובר על כל הצאצאים שיצאו מעשיו (רמב"ן ל"ז). **אֹרְרֶיךָ אָרוּר** – מי שיקלל אותך יהיה מקולל. **וּמְבָרְכֶיךָ בָּרוּךְ** – מי שיברך אותך אני אברך אותו. בדומה לברכת ד' לאברהם בתחילת לך לך.

**עשיו מגלה שהפסיד את הברכה.** דגשים: ודאות הברכה ושייכותה דווקא ליעקב אבינו. ההבדל בין הקדושה שנמצאת אצל יעקב לעומת הטומאה שנמצאת אצל עשיו (כפי שמתברר ליצחק בבואו של עשיו), היחס בין הברכות החשובות לבין ברכות גשמיות שאינם העיקר בעולם.

[**(ל)**](file:///C:\תורת%20אמת%20-%20352\Temp\his_temp_1_10.htm#בראשית פרק-כז-{ל}!)**וַיְהִי כַּאֲשֶׁר כִּלָּה יִצְחָק[[84]](#footnote-84)** – כשיצחק סיים **לְבָרֵךְ אֶת יַעֲקֹב וַיְהִי אַךְ** – רק (שפ"ח) **יָצֹא יָצָא יַעֲקֹב** – בדיוק כשיעקב יצא. **מֵאֵת פְּנֵי יִצְחָק אָבִיו** – מלהיות אצל יצחק. תיב"ע אומר שהוא צעד שני צעדים קטנים (שני טפחים. ונראה שלכן כתוב פעמיים – יצא יצא), ובדיוק באותו רגע נכנס עשיו מפתח אחר. איזה נס (רשב"ם)!. **וְעֵשָׂו אָחִיו בָּא מִצֵּידוֹ:**

[**(לא)**](file:///C:\תורת%20אמת%20-%20352\Temp\his_temp_1_10.htm#בראשית פרק-כז-{לא}!)**וַיַּעַשׂ גַּם הוּא מַטְעַמִּים וַיָּבֵא לְאָבִיו וַיֹּאמֶר לְאָבִיו יָקֻם אָבִי וְיֹאכַל מִצֵּיד בְּנוֹ בַּעֲבוּר תְּבָרְכַנִּי נַפְשֶׁךָ** – שמנו לב לשלושה שינויים: א. הוא לא אומר בבקשה. ב. הוא לא מציע לו ללכת לשולחן, אלא לאכול במיטה שלו. ג. הוא אומר לו אבי, ולא מדבר אליו בלשון קרבה, לעומת יעקב שאומר לו – קום. (כל זה בכלי יקר). ד. הוא לא אומר לו 'אבי', אלא ישר מתחיל לומר מה שהוא רוצה.

[**(לב)**](file:///C:\תורת%20אמת%20-%20352\Temp\his_temp_1_10.htm#בראשית פרק-כז-{לב}!)**וַיֹּאמֶר לוֹ יִצְחָק אָבִיו מִי אָתָּה** – יצחק התפלא, הרי לפני רגע עשיו היה פה. **וַיֹּאמֶר אֲנִי בִּנְךָ בְכֹרְךָ עֵשָׂו:**

[**(לג)**](file:///C:\תורת%20אמת%20-%20352\Temp\his_temp_1_10.htm#בראשית פרק-כז-{לג}!)**וַיֶּחֱרַד יִצְחָק חֲרָדָה גְּדֹלָה עַד מְאֹד** – יצחק הזדעזע ונבהל על כך שהברכות הכי חשובות בעולם ניתנו לא למי שהוא תכנן.[[85]](#footnote-85) **וַיֹּאמֶר** – לעצמו. **מִי אֵפוֹא[[86]](#footnote-86) הוּא הַצָּד צַיִד וַיָּבֵא לִי וָאֹכַל מִכֹּל** – מכל האוכל שהביא לי. **בְּטֶרֶם תָּבוֹא** – לפני שבאת. **וָאֲבָרְכֵהוּ** – הוא חשב, והבין שזה בטח יעקב, שהרי קולו היה דומה לקולו של יעקב, ואז הוא כבר לא נבהל, להיפך, הוא אמר (כ"ז באוה"ח) - **גַּם בָּרוּךְ יִהְיֶה** – גם ככה, כלומר – אפילו שהוא בא בלא ידיעתי הברכות ישארו שלו[[87]](#footnote-87). למה יצחק משאיר את הברכות אצל יעקב?! יצחק הרגיש שהברכות שהוא ברך התאימו למי שהוא ברך אותו, הוא הרגיש את הקדושה הגדולה ואת הריח הנפלא שהיה אצל יעקב, אז היה ברור לו שבאמת הוא זה שהיה ראוי לברכה ולא עשיו. (ע"פ הספורנו האוה"ח). הוספנו שכשעשיו נכנס הוא לא הריח ריח גן עדן, אלא להיפך ריח גיהנום, אז היה לו כבר ברור למי מגיעות הברכות (תנחומא י"א).

[**(לד)**](file:///C:\תורת%20אמת%20-%20352\Temp\his_temp_1_10.htm#בראשית פרק-כז-{לד}!)**כִּשְׁמֹעַ עֵשָׂו** – כשעשיו שמע **אֶת דִּבְרֵי אָבִיו וַיִּצְעַק צְעָקָה גְּדֹלָה וּמָרָה** – צעקה מלאה עצבות.[[88]](#footnote-88) **עַד מְאֹד[[89]](#footnote-89)** – עשיו ידע שהוא הפסיד עכשיו את הדבר הכי חשוב שיכול להיות – לכל הדורות! **וַיֹּאמֶר לְאָבִיו בָּרְכֵנִי גַם אָנִי אָבִי** – תברך גם אותי, שהברכות החשובות יחולו עלי ועליו באותה המידה.

[**(לה)**](file:///C:\תורת%20אמת%20-%20352\Temp\his_temp_1_10.htm#בראשית פרק-כז-{לה}!)**וַיֹּאמֶר בָּא אָחִיךָ בְּמִרְמָה** – בחכמה[[90]](#footnote-90). **וַיִּקַּח בִּרְכָתֶךָ** – את הברכה שהיית צריך לקבל. ולמה זה נחשב 'חכמה'? כי זה באמת היה מגיע לו! הוא היה חכם להוציא במרמה את הברכות. אלו ברכות שאי אפשר לברך את שני האחים, שהרי מבורך בהם שעשיו יהיה עבד ליעקב, ואיך אפשר לברך שהוא יהיה גם אדון ליעקב.

[**(לו)**](file:///C:\תורת%20אמת%20-%20352\Temp\his_temp_1_10.htm#בראשית פרק-כז-{לו}!)**וַיֹּאמֶר הֲכִי קָרָא שְׁמוֹ יַעֲקֹב** – האם בגלל זה קוראים לו יעקב? **וַיַּעְקְבֵנִי זֶה פַעֲמַיִם** – והוא רימה אותי כבר פעמיים (תיב"ע, וכ"נ ברש"י). **אֶת בְּכֹרָתִי לָקָח** – לפני 48 שנים. **וְהִנֵּה עַתָּה** – עכשיו **לָקַח בִּרְכָתִי** – שמנו לב שברכתי ובכרתי זה אותם אותיות. ברגע הזה עשיו מגלה שהוא בכלל לא הבכור, והוא רימה שהוא אמר שהוא הבכור! **וַיֹּאמַר הֲלֹא אָצַלְתָּ לִּי בְּרָכָה**- האם לא השארתי לי ברכה (אונקלוס)?! בטוח שלא ברכת את יעקב בכל הברכות, ויש לך משהו נוסף בו אתה יכול לברך אותי (ספורנו).

[**(לז)**](file:///C:\תורת%20אמת%20-%20352\Temp\his_temp_1_10.htm#בראשית פרק-כז-{לז}!)**וַיַּעַן יִצְחָק וַיֹּאמֶר לְעֵשָׂו הֵן** – הרי **גְּבִיר** – אדון **שַׂמְתִּיו לָךְ** – ואם הוא האדון שלך, אז כל דבר שאתה תקבל יעבור אליו. **וְאֶת כָּל אֶחָיו נָתַתִּי לוֹ לַעֲבָדִים** – שאתה תהיה העבד שלו. **וְדָגָן וְתִירֹשׁ סְמַכְתִּיו** – מלשון סומך נופלים. הלחם והיין עוזרים לאדם שהוא לא ייפול – הם מחזקים אותו ונותנים לו כח[[91]](#footnote-91). **וּלְכָה אֵפוֹא** – עכשיו (אונקלוס ואבע"ז)[[92]](#footnote-92). **מָה אֶעֱשֶׂה בְּנִי** – הרי אתה רואה שברכתי אותו בכל הברכות.

[**(לח)**](file:///C:\תורת%20אמת%20-%20352\Temp\his_temp_1_10.htm#בראשית פרק-כז-{לח}!)**וַיֹּאמֶר עֵשָׂו אֶל אָבִיו הַבְרָכָה אַחַת הִוא לְךָ אָבִי** – האם יש לך רק ברכה אחת?! **בָּרְכֵנִי גַם אָנִי אָבִי וַיִּשָּׂא** – וירם **עֵשָׂו קֹלוֹ וַיֵּבְךְּ** – בקול רם.**[[93]](#footnote-93)**

[**(לט)**](file:///C:\תורת%20אמת%20-%20352\Temp\his_temp_1_10.htm#בראשית פרק-כז-{לט}!)**וַיַּעַן יִצְחָק אָבִיו וַיֹּאמֶר אֵלָיו הִנֵּה מִשְׁמַנֵּי הָאָרֶץ יִהְיֶה מוֹשָׁבֶךָ** – במקום שתגור בו יהיה אוכל משובח (שפ"ח). **וּמִטַּל הַשָּׁמַיִם מֵעָל** – והאדמה תהיה רוויה מטל השמים. אם כן, הברכות של יעקב יהיו גם לעשיו, אך ההבדל הגדול שליעקב יהיה זה בארץ הקדושה! יצחק יכול לברך את עשיו בברכה זו כיוון שפירות משובחים וטל יכול להיות גם ליעקב וגם לעשיו, זה לא סותר (רמב"ן).

[**(מ)**](file:///C:\תורת%20אמת%20-%20352\Temp\his_temp_1_10.htm#בראשית פרק-כז-{מ}!)**וְעַל חַרְבְּךָ תִחְיֶה** – מה שנותן לך לחיות זה החרב – המלחמות. כל הזמן יהיו מלחמות ותנצח בהם (רמב"ן). [לעומת זאת אצל עם ישראל מה שמחיה אותם זה התפילה! "הקול קול יעקב והידים ידי עשיו"[[94]](#footnote-94). ואכן כך ראינו שעשיו – איש ציד, ויעקב – יושב אוהלים]. **וְאֶת אָחִיךָ תַּעֲבֹד** – למה זה כתוב פה, הרי זו קללה ולא ברכה?! באמת הברכה הכי טובה לעשיו זה שהוא יהיה העבד של יעקב. הסבר נוסף – זה בא לומר שאע"פ שתנצח עמים, אבל את אחיך יעקב לא תנצח (רמב"ן). **וְהָיָה כַּאֲשֶׁר תָּרִיד** – כשתצעק על כמה שעם ישראל משעבד אותך[[95]](#footnote-95). הכוונה היא – כאשר עם ישראל לא יקיים את המצוות, ואז אתה תצעק – למה הוא משעבד אותי אם הוא לא מתנהג כראוי!? **וּפָרַקְתָּ עֻלּוֹ מֵעַל צַוָּארֶךָ** – לא תצטרך לעבוד אותו, אתה תוריד את העול שלו מעל הצוואר שלך. הסברנו מה זה עול של שור.

**רבקה שולחת את יעקב.** דגשים: מורכבות קבלת הברכה – גם לאחר קבלתה צריך לברוח, היא לא באה במגש של כסף.

[**(מא)**](file:///C:\תורת%20אמת%20-%20352\Temp\his_temp_1_10.htm#בראשית פרק-כז-{מא}!)**וַיִּשְׂטֹם** – וישנא. עשיו שמר את השנאה שיש לו על יעקב (אבע"ז, תיב"ע). **עֵשָׂו אֶת יַעֲקֹב עַל** – בגלל **הַבְּרָכָה אֲשֶׁר בֵּרְכוֹ אָבִיו וַיֹּאמֶר עֵשָׂו בְּלִבּוֹ** – חשב. **יִקְרְבוּ יְמֵי אֵבֶל אָבִי** – כשיגיעו הימים שנהיה אבלים על אבא – כשהוא ימות[[96]](#footnote-96). **וְאַהַרְגָה אֶת יַעֲקֹב אָחִי** – ואז הוא לא יוכל לקבל את ברכות יצחק, ואני אקבל הבכורה והברכה (רמב"ן פסוק מ"ב). יעקב בזמן הזה נמצא רחוק מעשיו, כי עשיו כל הזמן היה צועק עליו וכועס עליו (רמב"ן בפסוק מ"ב). תיב"ע (בפירוש יונתן) אומר שעשיו חשב שבזמן הזה שיעקב יהיה אבל הוא לא יוכל ללמוד תורה, וזה הזמן שעשיו יצליח בקלות להרוג אותו. למה עשיו מחכה עד שיצחק ימות? אולי כי הוא לא רוצה לצער אותו[[97]](#footnote-97), ואולי כי הוא מפחד שיצחק יקלל אותו (רמב"ן).[[98]](#footnote-98)

[**(מב)**](file:///C:\תורת%20אמת%20-%20352\Temp\his_temp_1_10.htm#בראשית פרק-כז-{מב}!)**וַיֻּגַּד לְרִבְקָה** – איך הוגד? הרי עשיו רק חשב בליבו?! רבקה ידעה ברוח הקודש. **אֶת דִּבְרֵי עֵשָׂו בְּנָהּ הַגָּדֹל וַתִּשְׁלַח וַתִּקְרָא לְיַעֲקֹב בְּנָהּ הַקָּטָן** – למה התורה אומרת שהוא קטן? הכוונה שהוא היה חלש יותר, ורבקה חששה שעשיו באמת יצליח להרוג אותו (אוה"ח). **וַתֹּאמֶר אֵלָיו הִנֵּה עֵשָׂו אָחִיךָ מִתְנַחֵם לְךָ לְהָרְגֶךָ** – הנחמה היחידה של עשיו היא בזה שהוא יהרוג אותך, ויחזור להיות בכור ויקבל את הברכות (אוה"ח, וכנ"ל רש"י 'לפי פשוטו'). עשיו לא מסתפק בברכות שקיבל מיצחק.[[99]](#footnote-99)

[**(מג)**](file:///C:\תורת%20אמת%20-%20352\Temp\his_temp_1_10.htm#בראשית פרק-כז-{מג}!)**וְעַתָּה בְנִי שְׁמַע בְּקֹלִי וְקוּם בְּרַח לְךָ אֶל לָבָן אָחִי חָרָנָה** – לחרן, שם לבן ישמור עליך (אוה"ח).

[**(מד)**](file:///C:\תורת%20אמת%20-%20352\Temp\his_temp_1_10.htm#בראשית פרק-כז-{מד}!)**וְיָשַׁבְתָּ עִמּוֹ** – תגור יחד איתו. **יָמִים אֲחָדִים** – כמה שנים [[100]](#footnote-100)(אבע"ז, שם כתב פחות מעשר). **עַד אֲשֶׁר תָּשׁוּב חֲמַת אָחִיךָ** – עד שהכעס של אח שלך ירגע (כאילו בא לפה כעס, והכעס חוזר חזרה לאפה שהוא היה, לכן זה נקרא 'תשוב' חמת אחיך).

[**(מה)**](file:///C:\תורת%20אמת%20-%20352\Temp\his_temp_1_10.htm#בראשית פרק-כז-{מה}!)**עַד שׁוּב אַף אָחִיךָ** – הכעס של אחיך. **מִמְּךָ וְשָׁכַח אֵת אֲשֶׁר** – את מה ש... **עָשִׂיתָ לּוֹ** – גם אם הוא יזכור, הוא לא ייחס לזה חשיבות, וכאילו הוא שכח מזה. **וְשָׁלַחְתִּי** – אני אשלח שליח שיקרא לך. **וּלְקַחְתִּיךָ מִשָּׁם** – ותחזור לכאן. מסבירה רבקה למה לא כדאי שתשאר כאן – כי אז תהרגו זה את זה. **לָמָה אֶשְׁכַּל גַּם שְׁנֵיכֶם** – אאבד את שני בני. אמא שאיבדה את הבן שלה ר"ל נקרא אמא שכולה. **יוֹם אֶחָד** – שאתה תהרוג אותו, ובניו יהרגו אותך. וכל זה יקרה ביום אחד. בפשט זה נשמע שמפריע לרבקה שעשיו ימות כמו שיעקב ימות וזה מאוד מוזר. אולי רבקה רומזת: אף אם תצליח להרוג את עשיו עלולים יורשיו להורגיך, ולבסוף תמות, ולעולם העיקר הוא פטירת יעקב (בדומה לזה באוה"ח)[[101]](#footnote-101)

[**(מו)**](file:///C:\תורת%20אמת%20-%20352\Temp\his_temp_1_10.htm#בראשית פרק-כז-{מו}!)**וַתֹּאמֶר רִבְקָה אֶל יִצְחָק** – רבקה לא רוצה לספר ליצחק מה שעשיו חושב לעשות ליעקב, כי זה רכילות (אוה"ח), לכן היא מוצאת סיבה אחרת, שגם היא טובה, למה כדאי שיעקב ילך לחרן[[102]](#footnote-102). **קַצְתִּי בְחַיַּי** – מאסתי בחיים שלי, אני לא רוצה לחיות. **מִפְּנֵי בְּנוֹת חֵת** – בגלל הבנות של העם החיתי, רבקה מתכוונת לנשים של עשיו שהיו רשעות גדולות. **אִם לֹקֵחַ יַעֲקֹב** – אם יעקב יתחתן עם **אִשָּׁה מִבְּנוֹת חֵת כָּאֵלֶּה מִבְּנוֹת הָאָרֶץ** – כמו אלו – הנשים של עשיו. (לענ"ד). **לָמָּה לִּי חַיִּים** – למה לי לחיות?! הרי אני חיה בשביל שיצא ממני עם ישראל, ואם ח"ו יעקב יתחתן עם בנות חת איך יצא ממנו עם ישראל (לענ"ד[[103]](#footnote-103)).

**יצחק שולח את יעקב.** דגשים: הברכה עוברת מאברהם ליצחק וליעקב. רמאותו של עשיו.

פרק כ"ח [**(א)**](file:///C:\תורת%20אמת%20-%20352\Temp\his_temp_1_10.htm#בראשית פרק-כח-{א}!)**וַיִּקְרָא יִצְחָק אֶל יַעֲקֹב וַיְבָרֶךְ אֹתוֹ** – עוד מעט נראה מה הוא יברך אותו. **וַיְצַוֵּהוּ וַיֹּאמֶר לוֹ לֹא תִקַּח אִשָּׁה מִבְּנוֹת כְּנָעַן:**

[**(ב)**](file:///C:\תורת%20אמת%20-%20352\Temp\his_temp_1_10.htm#בראשית פרק-כח-{ב}!)**קוּם לֵךְ פַּדֶּנָה אֲרָם** – לפדן ארם. **בֵּיתָה** – לבית של **בְתוּאֵל אֲבִי אִמֶּךָ וְקַח לְךָ מִשָּׁם אִשָּׁה מִבְּנוֹת לָבָן אֲחִי אִמֶּךָ** – בנות דודות שלך. ראינו את קשרי המשפחה אצל כל אחד מן האבות והאמהות. שאלה לעיון: איך ידע יצחק שבת לבן תהיה צדיקה? נ"ל שיצחק בעומק מבטו ראה את הסגולה עוברת שם גם אם לא תתבטא בפועל. (וכ"נ מדברי האוה"ח בפסוק ה') שמנו לב לשני שינויים – יצחק

[**(ג)**](file:///C:\תורת%20אמת%20-%20352\Temp\his_temp_1_10.htm#בראשית פרק-כח-{ג}!)**וְאֵל שַׁדַּי** – ד', שהוא יכול לעשות הכל (ע"פ רש"י בתחילת וארא). **יְבָרֵךְ אֹתְךָ** – בעושר (ספורנו). **וְיַפְרְךָ וְיַרְבֶּךָ** – לעם גדול. **וְהָיִיתָ לִקְהַל עַמִּים** – יצאו ממך המון עמים שיהיו יחד. הכוונה ל12 השבטים, שכל שבט הוא נחשב כמו עם (ע"פ אונקלוס).

[**(ד)**](file:///C:\תורת%20אמת%20-%20352\Temp\his_temp_1_10.htm#בראשית פרק-כח-{ד}!)**וְיִתֶּן לְךָ אֶת בִּרְכַּת אַבְרָהָם** – שתהיה לעם גדול וחשוב. **לְךָ וּלְזַרְעֲךָ אִתָּךְ לְרִשְׁתְּךָ** – שתכבוש (ע"פ הרמב"ן ב"וירשתם אותה"). **אֶת אֶרֶץ מְגֻרֶיךָ** – את הארץ בה אתה גר עכשיו (ספורנו). **אֲשֶׁר נָתַן אֱלֹקִים לְאַבְרָהָם** – ראינו איך הברכה עוברת מאברהם ליצחק ולא לישמעאל, ומיצחק ליעקב ולא לעשיו. כאן יצחק אומר בצורה ברורה שברכת 'ויתן לך' היא ברכת הארץ הקדושה.

[**(ה)**](file:///C:\תורת%20אמת%20-%20352\Temp\his_temp_1_10.htm#בראשית פרק-כח-{ה}!) **וַיִּשְׁלַח יִצְחָק אֶת יַעֲקֹב** – נראה הכוונה שליווה אותו לדרכו (כפי שראינו מספר פעמים). **וַיֵּלֶךְ פַּדֶּנָה אֲרָם אֶל לָבָן בֶּן בְּתוּאֵל הָאֲרַמִּי אֲחִי רִבְקָה אֵם יַעֲקֹב וְעֵשָׂו** – רש"י כותב: "איני יודע מה מלמדנו", נראה שרש"י ידע למה כתוב שוב על לבן שהוא בן בתואל אחי רבקה, רק הוא לא יודע מה נלמד מהמילים "אם יעקב ועשיו", הדגשנו את ענוותנותו של רש"י הקדוש[[104]](#footnote-104). הזכרנו שקודם לכתו לפדן ארם הלך ללמוד 14 שנה בבית המדרש של עבר.

[**(ו)**](file:///C:\תורת%20אמת%20-%20352\Temp\his_temp_1_10.htm#בראשית פרק-כח-{ו}!)**וַיַּרְא עֵשָׂו כִּי** – עשיו ראה ש... פסוקים ו' וז' מתארים מה ראה עשיו. **בֵרַךְ יִצְחָק אֶת יַעֲקֹב וְשִׁלַּח אֹתוֹ פַּדֶּנָה אֲרָם לָקַחַת לוֹ מִשָּׁם אִשָּׁה בְּבָרְכוֹ אֹתוֹ וַיְצַו עָלָיו** – ציווה אותו **לֵאמֹר לֹא תִקַּח אִשָּׁה מִבְּנוֹת כְּנָעַן:**

[**(ז)**](file:///C:\תורת%20אמת%20-%20352\Temp\his_temp_1_10.htm#בראשית פרק-כח-{ז}!)**וַיִּשְׁמַע יַעֲקֹב אֶל אָבִיו וְאֶל אִמּוֹ** – הוא קיבל את דבריהם. **וַיֵּלֶךְ פַּדֶּנָה אֲרָם:**

[**(ח)**](file:///C:\תורת%20אמת%20-%20352\Temp\his_temp_1_10.htm#בראשית פרק-כח-{ח}!)**וַיַּרְא עֵשָׂו כִּי** – עשיו הבין מכל זה ש... **רָעוֹת בְּנוֹת כְּנָעַן בְּעֵינֵי יִצְחָק אָבִיו** – חשב עשיו בליבו: יצחק רוצה שיעקב לא יתחתן עם בנות כנען על מנת שיוכלו הברכות להמשיך ולחול על הצאצאים של יעקב. אז אין סיכוי שאותי יצחק יברך כיוון שהבנים שלי יהיו צאצאים של נשים מכנען. מה הפתרון? אתחתן עם בת ישמעאל, ואולי יצחק יברך אותי והברכה תחול על הילדים שיהיו לי ממנה (אוה"ח וחזקוני).

[**(ט)**](file:///C:\תורת%20אמת%20-%20352\Temp\his_temp_1_10.htm#בראשית פרק-כח-{ט}!)**וַיֵּלֶךְ עֵשָׂו אֶל יִשְׁמָעֵאל וַיִּקַּח אֶת מָחֲלַת בַּת יִשְׁמָעֵאל בֶּן אַבְרָהָם אֲחוֹת נְבָיוֹת** – נביות היה האח הגדול (רשב"ם) או החשוב (אבע"ז). **עַל נָשָׁיו** – נוסף על הנשים שהיו לו. אף שהוא ראה שנשיו לא מוצאות חן בעיני יצחק הוא לא מגרש אותם. **לוֹ לְאִשָּׁה:**

חזק חזק

ונתחזק

1. אמנם רש"י מסביר הילדים של, אבל העדפתי להסביר כמו שהסברתי את הדברים הקודמים. [↑](#footnote-ref-1)
2. בדיחה: למה הם רצו? כי הם רצו! כלומר כי הם רצו לצאת. [↑](#footnote-ref-2)
3. הוספה: ולמה לא שאלה את יצחק או את אברהם? אולי כי לא רצתה לצערם (פשוטו של מקרא ע"פ שע"א). [↑](#footnote-ref-3)
4. צ"ע: זה סיבה שיהיה כואב? [↑](#footnote-ref-4)
5. הוספה: כלומר – לא סתם שני עמים, אלא עמים השונים במהות זה מזה (פשוטו של מקרא). [↑](#footnote-ref-5)
6. הוספה: אפשר לקרוא זאת הפוך – וצעיר יעבוד את הרב, וזה יקרה אם לא ישמרו את המצוות (אבי עזר על אבע"ז ותיב"ע). [↑](#footnote-ref-6)
7. הפעלה: נזכרנו בשיר אחד מי יודע. [↑](#footnote-ref-7)
8. צ"ע: האם גופו אדום או שערו אדום? ובפשוטו של מקרא מסבירים שגופו נוטה לאדום, ואומרים שכן משמע מדברי חז"ל ומפרשני המקרא, וחותמים בפירוש בעלי התוס'. [↑](#footnote-ref-8)
9. מקור. [↑](#footnote-ref-9)
10. הרחבה: עבודת הציד הינה עבודה שדורשת רמאות, לאכזריות, לעומת מרעה הצאן שזו עבודה מלאה ישרות ורחמנות. פשוטו של מקרא. [↑](#footnote-ref-10)
11. פתיחה: איזה תבשיל? קראנו את הפסוקים וראינו בפסוק ל"ד שזהו תבשיל עדשים. באיזה צבע? קראנו את הפסוקים וראינו בפסוק ל' שהיה בצבע אדום. [↑](#footnote-ref-11)
12. הרחבה: נראה שהכוונה לבלוע בלי ללעוס. המילה 'הלעיטני' מזכירה את ה'לוע', שזה נכנס ישר ללוע. [↑](#footnote-ref-12)
13. תשע"ה: 'כיום' – עכשיו. אך הוא אמר את הלשון הזאת כדי להגיד שתעשה מכירה ברורה, שלא תוכל אח"כ להתחרט. כמו שביום ברור שיום, ואי אפשר לחשוב שאולי לילה. [↑](#footnote-ref-13)
14. הוספה: בפשוטו של מקרא מביא שלדעת הרמב"ן בפסוק ל"ד הרשב"ם הרד"ק ועוד – כוונת הפסוק היא: בכל מקרה הגיוני שאמות לפני אבי בגלל הציד שאני צד, ומה תעזור לי הבכורה. אנו הסברנו כדברי הר"י בכור שור, פענח רזא, וכ"מ באבע"ז. [↑](#footnote-ref-14)
15. הרחבה: סיפרנו על אחד שעבד שנה שלימה בארץ רחוקה וקיבל הרבה כסף. הוא קנה איתה יהלום, על דעת שכשיגיע לעיר שלו ימיר את היהלום בכסף. בדרך בספינה היתה סערה והוא נפל למים. בא אחד מהאוניה ואמר לו – אני מוכן להציל אותך בתנאי שתביא לי את היהלום. תשובתו היתה: עדיף לי לחיות בלי יהלום מאשר למות בלי יהלום. "הנה אנוכי הולך למות ולמה זה לי יהלום". [↑](#footnote-ref-15)
16. מקור. האם זה רש"י? [↑](#footnote-ref-16)
17. תשע"ז: תשבע לי שבועה ברורה כמו ה'יום'. שלא תאמר לי אח"כ לא התכוונתי באמת למכור לך את הבכורה. 'כיום' – כמו שלכולם ברור שיום זה יום, כך המכירה היא מכירה ברורה. [↑](#footnote-ref-17)
18. וחלקו עליו הספורנו הרשב"ם והדר"ק שסוברים שמכר לו בכסף. [↑](#footnote-ref-18)
19. תשע"ה: עשיו הלך להמשיך לצוד חיות (כ"נ ברמב"ן). [↑](#footnote-ref-19)
20. חידה: כמה דברים נתן יעקב לעשיו? התשובה היא 3, כיוון שכתוב 'וישת', אז מסתבר שנתן לו גם לשתות. [↑](#footnote-ref-20)
21. הרחבה: במצרים בדך כלל אין רעב, כיוון ששם יש נילוס, והם לא צריכים גשמים. [↑](#footnote-ref-21)
22. רש"י – כיוון שנחשב כמו עולה. מסביר השפ"ח: כמו שקודשי קודשים לא מוציאים מהעזרה, כך לא יוצא מא"י. [↑](#footnote-ref-22)
23. תשע"ה: אשמור עליך מאנשים רעים, כמו אבימלך (העמ"ד). [↑](#footnote-ref-23)
24. הרחבה: כאן נחשב הדבר שנשבע ד' ליצחק שהוא יתן לו את הארץ, כפי שאנו אומרים אחרי פרשת העקידה: "וקיים לנו את השבועה שנשבעת לאברהם ליצחק וליעקב". ולמה ד' נשבע לכל אחד מהאבות? אומר הרמב"ן – ללמדינו שכל אחד מהאבות מצד עצמו ראוי לקבל את הארץ. [↑](#footnote-ref-24)
25. חידה: אפה הוזכר אצל אברהם ככוכבי השמים? ט"ו:ה'. [↑](#footnote-ref-25)
26. הוספה: 'עקב' שכר לזה ש... וכמו שהעקב בסוף הרגל כך השכר מגיע בסוף ובעקבות המעשה (פשוטו של מקרא). [↑](#footnote-ref-26)
27. הרחבה: אומר בעה"ט אברהם הכיר את בוראו בגיל 3, וא"כ עק"ב שנים שמע בקול ד'. אך לא ברור אם כדאי להזכיר שהכיר את בוראו בגיל 3. אולי עדיף לא לדבר על הגיל בו הכיר אברהם את בוראו. [↑](#footnote-ref-27)
28. צ"ע א"כ למה לא התחתנו איתה. אומר הרמב"ן בפסוק א' - בגלל הברית. [↑](#footnote-ref-28)
29. בשפ"ח שסגר החלון, וקשה דא"כ למה דווקא כי ארכו לו שם הימים, ונראה שזה פחות פשט להסביר כך לילדים. [↑](#footnote-ref-29)
30. צ"ע איך להסביר מילה זו. התרגום מתרגם 'ברם', ונראה לי שזאת המשמעות – הרי. ובפשוטו של מקרא – רק. כלומר – רק זו האמת שהיא אשתך. [↑](#footnote-ref-30)
31. הוספה: היה אפש"ל – פי מאה ממה ששיערו שתוציא שדה זו בשנת הבצורת. אך במוסף רש"י מביאים רש"י מכתובות קיב. "על אחת שבשאר שנים נתברך למאה". [↑](#footnote-ref-31)
32. ולא הזכיר כסף וזהב, כי בזה אולי לאבימלך היה יותר, אך קנאו ביצחק – איך יכול להיות שיהיו לו יותר צאן ובקר מהמלך. וצ"ע אם רש"י חולק על זה. [↑](#footnote-ref-32)
33. שמסביר מלשון בהמות שמטרתן עבודה ולא לאכילה. [↑](#footnote-ref-33)
34. הרחבה: הסברנו שקינאה זה כאשר יש משהו שיש לשני ואין לי, ואני מקנא בו ולכן רוצה שגם לו לא יהיה. לדוגמא: אמא חילקה לכל הילדים ביסקויט וליוסי היא חילקה 2 ביסקויטים, אח שלו מקנא בו, אז הוא לוקח את הביסקוויט שלו וזורק אותו דרך החלון... [↑](#footnote-ref-34)
35. משפט זה הוספתי מדעתי, ואינו בשפ"ח. ובספורנו מפרש להיפך – שכיוון שלא יכלו לגעת ביצחק לרעה סיתמו את הבארות. ותמוה, שהרי ודאי גם זה נחשב לגעת לרעה? ואולי הם היו מתרצים מעשיהם כך. [↑](#footnote-ref-35)
36. צ"ע: למה יצחק לא משתמש בנחל עצמו? תירוץ א' – כי זה שלהם, וכפי שהסברנו שעל כל באר שחפר טענו שמקור המים הוא מהנחל, שהנחל שלהם. תירוץ ב' – מדובר בנחל אכזב. [↑](#footnote-ref-36)
37. הרחבה: כשהם מצאו את המים הם שרו: "תודה לך ד' על הבאר, שאותה מצאנו כל כך מהר" (במנגינת "תודה לך ד' יתברך, על כל החסד שאתה עושה לנו"). אז הם שומעים 'נביחות' של אנשים: גנבים, המים שלנו וכו'. [↑](#footnote-ref-37)
38. הוספה: אומר תיב"ע: אחרי שרבו איתו הבאר יבשה. ואז החזירו לו וחזרה לנבוע וקרא שמה עשק. ומסביר הפירוש יונתן – דאל"כ איך קרא יצחק שמה עשק. [↑](#footnote-ref-38)
39. הרחבה: הרמב"ן מובא באוה"ח כ"ו שהוא חזר לכרות ברית כיוון שחשש לביטולה, בגלל שהפר אותה. ולפי הרמב"ן פחד אבימלך מיצחק, כיוון שהיו לו חיילים גיבורים (פסוק כ"ט). ואולי ראוי להביא זה ואולי לא. [↑](#footnote-ref-39)
40. הוספה: הרב יהודה אמר לי שמעניין לראות שיצחק קודם מוכיח ואח"כ מקרב, ואברהם קודם מקרב ואח"כ: "והכיח אברהם את אבימלך". ורצה לתלות זאת בכך שאברהם יותר מתייחס לצדדים הפוליטיים ויצחק כולו עולה תמימה. [↑](#footnote-ref-40)
41. תשע"ה: **אַתָּה** – כלומר – גם אתה תתנהג אלינו ככה. ולמה כרתנו איתך ברית? **עַתָּה בְּרוּךְ ה'** – בגלל שעכשיו ד' מברך אותך (שפ"ח). ומסובך להסברה. [↑](#footnote-ref-41)
42. הוספה: לוט עשה משתה, שם כתב הספורנו בגנותו שמעניין אותו יין. ומה נאמר כאן? צריך לומר שזה מה שמעניין את אבימלך. [↑](#footnote-ref-42)
43. חידה: מי עוד כתוב עליו שהוא שילח והכוונה שליווה? אברהם את המלאכים. [↑](#footnote-ref-43)
44. אין זה מפורש ברמב"ן שזאת הסיבה לזה שהיה בדיוק באותו היום. הסבר נוסף למה היה זה בדיוק באותו יום מובא ברד"ק – להראות שוב לאבימלך כמה ד' עוזר ליצחק. [↑](#footnote-ref-44)
45. צ"ע: והרי כבר אברהם קראה באר שבע? ומתייחס לזה אחד המפרשים. [↑](#footnote-ref-45)
46. חידה: בן כמה היה יצחק? מה עוד בפרק שלנו באותו מספר? מאה שערים. [↑](#footnote-ref-46)
47. תשע"ה: (למדנו מפרשת השבוע על סימני הטהרה), וכך היו הגרמניים ימ"ש. [↑](#footnote-ref-47)
48. הוספה: בפשט יור נראה שלא נהיה עיוור ממש, אלא שראייתו נחלשה, ולא יכל להבדיל בין הבנים. איני יודע אם להסביר כך בכיתה. [↑](#footnote-ref-48)
49. הרחבה: סיפרנו על היהודי המבוגר בישראל חכם זכריה בשארי שהיום (תשע"ה) הוא בן 115, ולפני 6 שנים הוא איבד את מאור עיניו מזקנה. נפטר בגיל 117. [↑](#footnote-ref-49)
50. הוספה: דעת הספורנו כ"ו:ל"ה, והרמב"ן כ"ז:כ"א והשפ"ח א' על רש"י כ"ז:כ"ח שלא ידע יצחק על רשעותו של עשיו, או לכל הפחות לא ידע כל כך. אך הרב יעקב לבנון אמר לי שיצחק ידע את רשעותו, והוא לא התבלבל בגלל שהוא שאל אותו איך מעשרים את המלח. אלא שחשב יצחק שמבכור לא לוקחים את הבכורה גם אם זה לא נראה מתאים. [↑](#footnote-ref-50)
51. שאלתי את הרב יעקב לבנון שליט"א האם ראוי להזכיר שעשיו מכבד הורים? ואמר לי שכן! שהרי כך לימדונו חז"ל, וצריך לדעת שגם רשע, יכול להיות דברים בהם הוא מקפיד. וזה חשוב להרגיל ילד למורכבות, אחרת הוא יראה צדיק חוטא באיזה חטא וישר הוא ישליך על הצדיק הזה כאילו הוא רשע גמור. ובעננו אנו רואים רשעים שמכבדים את הוריהם, ואח"כ יכולים לשדוד בנק. [↑](#footnote-ref-51)
52. הרחבה: נא להיות נא בשקט: 2 פירושים למילה נא. [↑](#footnote-ref-52)
53. צ"ע: הקשו התלמידים – הרי עברו 4 שנים ולא 5? [↑](#footnote-ref-53)
54. הוספה: הרד"ק מסביר – כהות עינו גרמה לא לחשוב שיום מיתתו מתקרב. [↑](#footnote-ref-54)
55. הרחבה: כתבנו על הלוח את כל הדברים האלו. [↑](#footnote-ref-55)
56. צ"ע: וכך הסביר הרב נחום, ויש חולקים, ובפשט הפסוקים אח"כ רואים שהברכה שברך היא רק רוב דגן ולא ברכת הארץ, ורק אח"כ מברך את יעקב בברכת הארץ. ולכן היה נלענ"ד יותר נכון להסביר שהוא לא התכוון לתת את ברכת הארץ לעשיו. וצע"ע. [↑](#footnote-ref-56)
57. הרחבה: אנו מבדילים בין אתה בו האצבע מופנית כלפי האדם העומד מולי לבין עתה בו האצבע מופנת כלפי מטה. [↑](#footnote-ref-57)
58. הרחבה: דיברנו על קרי וכתיב (ד' אמר למשה לכתוב צידה, ואמר לו שיקרא את זה כמו ציד). [↑](#footnote-ref-58)
59. הוספה: רבנו בחיי כותב כדי שנפשו תהיה שמחה, ומתוך שמחת הנפש תחול עליו רוח הקודש. ומדוע לא ביקש כינור? כי רצה לברכו בברכות גשמיות (מובא בפשוטו של מקרא). [↑](#footnote-ref-59)
60. צ"ב מה נכון יותר להסביר לילדים. [↑](#footnote-ref-60)
61. בספורנו לעיל: ברכה שלפני מיתה יש לה יותר ערך. [↑](#footnote-ref-61)
62. תשע"ה: כאן הכוונה עכשיו ולא בבקשה, כי צריך להזדרז. אונקלוס. ואמנם אונקלוס תמיד מפרש כך, אף במקומות שקשה מאוד להבין זאת. והיה נ"ל שלאונקלוס פירוש המילה 'כען' או 'כדון' (בתיב"ע) פירושו קצת שונה, וצע"ג. בכל זאת עניין הזירוז מוזכר לפני כן בפסוק ח' באוה"ח. [↑](#footnote-ref-62)
63. תשע"ה: תלמיד מבריק שם לב מעצמו ש"משם" זה בגימ' "משלי". ואכן כך כותב בעה"ט [↑](#footnote-ref-63)
64. חידה: בפסוק יא יש מילה שכתוב בה את אותיות י' וא', ובפסוק יב יש מילה שכתוב בה את אותיות י' וב'. [↑](#footnote-ref-64)
65. הוספה: כלומר – במקום שיברך אותי בברכה קטנה, שהרי ברור שגם אחר שיברך את עשיו את הברכות החשובות תכנן לברך אותי בברכה כל שהיא (כמו שאמר עשיו - "הברכה אחת היא לך אבי"), וגם את הברכה הזאת לא יברכני (ב"ר ס"ה:ט"ו). [↑](#footnote-ref-65)
66. צ"ע: האם מה שאומר רש"י 'נקיות' הכוונה כפשוטו שכיבסו אותם, ולפי זה לא קשור למילה 'חמודות' שאנו רגילים להשתמש בה, או שהכוונה נחמדות למראה, ונקיות במשמעות מעבר לסתם לא מלוכלכות. [↑](#footnote-ref-66)
67. צ"ע: האם אלו הבגדים שעשיו היה לוקח בזמן שהוא הולך אל אביו?! א"כ, יכול להיות שעשיו הלך לקחת את הבגדים מאימו ולא מצאם, ומשם הלך עם בגדי הציד שלו ליצחק. ואכן ההעמ"ד כותב ש"אך יצוא יצא יעקב", כלול בזה שיצא והוריד את הבגדים. [↑](#footnote-ref-67)
68. צ"ע: איזה סיבה יש שיקחו לו? [↑](#footnote-ref-68)
69. הוספה: ואולי לכן נכתב בנו הקטן. [↑](#footnote-ref-69)
70. שם כתב שצריכים תיקון רב, ואולי נחלש חוש המישוש של יצחק. אך מדבריו ומדברי האוה"ח על "ותלבש את יעקב" נראה שתיקנה כמה שיכלה. [↑](#footnote-ref-70)
71. תלמידים תשע"ה: שאל תלמיד מתוק: מה עם כפות ידיו? אמרתי שנראה לי שיעקב השתדל שיצחק לא יגע **בכפות ידיו.** [↑](#footnote-ref-71)
72. הרחבה: שאלנו הרבה בכיתה – מדוע רבקה לא גילתה ליצחק ש"רב יעבוד צעיר"? תלמידי היקר יהודה שטמלר נ"י שאל שאלה זו את הרב טאו שליט"א, הרב ענה לאביו - איני יודע חומש, אבל אסביר משהו ואתה תסביר לו, הנצי"ב אומר שלרבקה היה חרדת קודש כלפי יצחק ולא העיזה להגיד לו. [↑](#footnote-ref-72)
73. 2 אפשרויות ברמב"ן י"ב. ויש לעיין, כי בפסוקים יותר נח לומר שהיה קולם שווה, אך מצד התיאור של עשיו יותר פשוט לומר שקולו שונה בעקבות התנהגותו, שהיה קולו גס יותר. ראיה לכך שהיה קולם דומה – שהרי גם כעשיו נכנס שאלו אביו מי אתה בני. ואפשר לדחות, שאמנם שמע בקולו שהוא עשיו, אך התפלא – שהרי 'עשיו' יצא לפני רגע, ולכן שאל מי אתה. [↑](#footnote-ref-73)
74. הרחבה: המצאנו סיפור על שנים שהשב"כ שלח אותם למצרים להוציא ספרים מהגנזך של הספריה בקהיר. הם היו מגיעים דרך קבע לספריה, עד שיום אחד הם שמו מצלמה נסתרת מעל הדלת של הגנזך וזה צילם את המפתח של הדלת של הגנזך, הם שלחו את זה לישראל, ופה שכפלו מפתח. הם התחבאו מאחורי ארון בסוף היום ובלילה הם פתחו את הגנזך ולקחו ספרים. הם נשארו עד הבקר (כי דלת הראשית של הספרייה היתה נעולה) למחרת הם יצאו בשקט, וכשבאו לצאת תפס אותם הספרן הראשי ושאל אותם – איך יכול להיות שאתם יוצאים? הרי בכלל לא נכנסתם. כאן שאלתי מה הם יענו? מותר להם לשקר? הם אמרו שהם נכנסו ובדיוק הספרן הראשי לא היה. בכל זאת הם יכולים להגיד את זה בלשון שנשמע ממנה כמה שפחות שקר. כי באמת הם נכנסו והספרן לא היה, רק שזה היה בלילה. [↑](#footnote-ref-74)
75. הוספה: הסבר נוסף של האוה"ח: אני נחשב כמו עשיו בכורך, כי קניתי הבכורה. [↑](#footnote-ref-75)
76. צ"ע לרש"י למה הוסיף מילה זו שמשמעותה שקר גמור, היה לו לומר – אכול מהמטעמים שהכנתי לך? וצ"ל דהיה זה גורם ליצחק לחשוד. ולפי האוה"ח יותר מובן. [↑](#footnote-ref-76)
77. לא מצאתי מקור להסבר מילים אלו. [↑](#footnote-ref-77)
78. הוספה: בספורנו ובאוה"ח – על שחשב לקללו, כי חשב שהוא מרמה החליט לברכו, כדברי הגמרא שהחושד בחבירו צריך לברכו. ואולי עדיף להסביר זה לתלמידים. [↑](#footnote-ref-78)
79. הוספה: עיין תיב"ע. [↑](#footnote-ref-79)
80. תלמידים תשע"ה: **שאל תלמיד יקר – למה ב'לו' יש מרכא כפולה? ראיתי בשם המשך חכמה שזה מלמד שהשותה כוסו בפעם אחת הרי זה גרגרן.** [↑](#footnote-ref-80)
81. הוספה: באוה"ח 'ראוי וחשוב', וצ"ב איזה הסבר עדיף. [↑](#footnote-ref-81)
82. הוספה: יצחק כבר בריח הבגדים רואה את הברכה שברכו ד', ומוסיף ואומר: "ויתן" (שפ"ח ברש"י). [↑](#footnote-ref-82)
83. לכבוד פסוקים אלו רשמתי את הפסוקים על הלוח, וכל אחד בתור ומחק משהו, והיו כולם צריכים לשנן את הפסוקים, עד שכל הלוח נמחק והיו צריכים לשנן הכל בע"פ. [↑](#footnote-ref-83)
84. חידה: על מי עוד כתוב 'כילה'? על אברהם בסדום ועל אליעזר. [↑](#footnote-ref-84)
85. תשע"ה: יצחק התפלא מאוד מאוד, איך יכול להיות? הרי לפני רגע עשיו היה פה?! והרחבתי: סיפרתי שכשהגעתי לישיבה ראיתי מישהו בשם רון, דיברתי איתו, המשכתי ללכת ופתאום ראיתי אותו שוב פעם – איך זה יכול להיות?! ואז אמרתי בשינון: "ואחרד חרדה גדולה עד מאוד, ואומר מי אפה הוא שדיברתי איתו לפני כן". (אלו רון ושי נעים) [↑](#footnote-ref-85)
86. הוספה: דעת רש"י ורשב"ם לפי הבנתי שאין לזה הסבר (רשב"ם – תיקון לשון). אם תלמידים שואלים אפשר להסביר: מי זה? ואפה הוא הציד ציד. [↑](#footnote-ref-86)
87. הפעלה: אמרתי שהיום בבקר נכנסתי לכיתה, וראיתי שילד הוריד את כל הכסאות וסידר לכולם את המקום, אמרתי שאתן לו סוכריה. חשבתי שזה ילד פלוני והבאתי לו סוכריה, ואז גיליתי שזה היה בכלל ילד אחר. האם הסוכריה שנתתי לו נחשבת שלו? הרי זה היה מקח טעות? [↑](#footnote-ref-87)
88. הרחבה: יש שצעקה שמישהו צועק לחבר שלו: "שמשון, אתה בא לשחק איתי", כאן זאת היתה צעקה מלאה מרירות. שמנו לב שיש פה 4 ביטויים. [↑](#footnote-ref-88)
89. הפעלה: את הפסוק הזה שיננו התלמידים בקול רעש גדול, פעם אחר פעם. [↑](#footnote-ref-89)
90. הוספה: תלמידים תשע"ה: **שאל תלמיד מתוק: הרי כתוב פה "במרמה"? הסביר לנו הרב יהודה שהיה שם בדיוק ונהנה לשמוע את הילדים הלומדים: זה לא סתם חכמה, זה חכמה שהייתה לא לגמרי לפי האמת, ולכן זה בלשון 'מרמה'.** [↑](#footnote-ref-90)
91. חידה: **מילה בפסוק שכתובה בברכות הקצרות של ברכות השחר? א. גביר – מכין מצעדי גבר. ב. אעשה – שלא עשני. ג. חשבתי שגם 'וסמכתיו' זה ברכת 'סומך נופלים'. אח"כ תיקן אותי תלמיד מתוק ואמר: אין בברכות הקצרות 'סומך נופלים'? אז זה חידה לתפילת י"ח.** [↑](#footnote-ref-91)
92. אבי עזר: אפה מתפרש: אנה, מי, עתה. ורש"י קשה להסברה. [↑](#footnote-ref-92)
93. הוספה: יש לשאול: מה גרם ליצחק להחליט בסוף כן לברך את עשיו? ועוד יש לשאול – מהי טענת "הן גביר שמתיו לך", הרי סוף סוף מה אכפת לעשיו שמה שקנה עבד קנה רבו, ס"ס יש לו שפע בארץ שלו?! אלא נראה לומר שכל הזמן הדיון היה על "הברכה האחת", החשובה שבברכות, ומהצד הזה אין משמעות לברכות של עשיו אם הוא עבד. כעת עשיו מבקש לא מאותה "הברכה האחת", אלא ברכות טכניות יותר, וזה מוכן יצחק לתת לו. [↑](#footnote-ref-93)
94. וכך כתוב במכילתא דר' ישמעאל בשלח פרשה ב': כשמשה שלח מלאכים לאדום, אמר משה – "ידעת את התלאה שמצאת אותנו... ונצעק אל ד'..." ואדום ענה לו "לא תעבור בי פן בחרב אצא לקראתך". אמר להם – אתם מתגאים על מה שהוריש לכם יצחק – הקול קול יעקב, ואנו מתגאים על מה שהוריש לנו אבינו יצחק "והידים ידי עשיו ... ועל חרבך תחיה". [↑](#footnote-ref-94)
95. תשע"ה: כי זה לא טוב שעם ישראל ישעבד את עשיו יותר מידי. [↑](#footnote-ref-95)
96. הוספה: תיב"ע מסביר שעשיו חשש שאם זה יהיה בחיי יצחק יצחק יביא עוד ילד. כמו שקרה לקין שהרג את הבל ונולד שת. [↑](#footnote-ref-96)
97. צ"ע: הקשו התלמידים – ואת רבקה לא אכפת לו לצער? אולי באמת כיבד רק את אביו. [↑](#footnote-ref-97)
98. תלמידים תשע"ה: הרחיב תלמיד נפלא את התשובה: הרי עשיו רוצה לקבל את הברכות, אם יצחק ישאר בחיים הוא לא ייתן לו את הברכות (וכדברי הרמב"ן אף יקללו), לכן הוא חיכה שהוא ימות ואז באופן טבעי יעברו אליו הברכות. שאל תלמיד יקר: אם כן למה לא חיכה שרבקה תמות שלא תצטער? ענה תלמיד מתוק: כי היא גרמה לברכות ולכן לא היה אכפת לו ממנה. שאל תלמיד יקר: למה לא הרג את יצחק? ענה חבירו: כי יצחק לא היה אשם, לכן לא רצה להרוג אותו. [↑](#footnote-ref-98)
99. תשע"ה: חושב עליך מחשבה חדשה, שהיא – **לְהָרְגֶךָ** – להרוג אותך צ"ב: אולי עדיף ההסבר השני של רש"י. ואכן צ"ע אם ההסבר הראשון של רש"י הוא הפשט, או כי כתב הסבר א', אח"כ דרש ואח"כ – פשוטו של מקרא. [↑](#footnote-ref-99)
100. צ"ע: למה ב'באהבתו אותה' הכוונה לימים כפשוטו ופה לשנים? [↑](#footnote-ref-100)
101. חידה: עוד אמא שיכלה את שני בניה. לא בדיוק שיכלה אלא אחד מת ואחד גלה? חווה את קין והבל (תיב"ע, ע"ש). [↑](#footnote-ref-101)
102. תלמידים תשע"ה: סיבות נוספות שהתלמידים אמרו: היא לא רצתה לצער את יצחק על מעשי עשיו. הסבר נוסף: היא חששה שעשיו ישמע. [↑](#footnote-ref-102)
103. וצ"ע דא"כ למה אמרה ברישא 'קצתי בחיי'? הרי שם זה לא איבוד של כל עם ישראל. [↑](#footnote-ref-103)
104. סיפור: כשהזמינו את הרב שלמה זלמן אויערבך לבדוק אם מתאים הוא להיות ראש ישיבת קול תורה שאלו אותו מספר שאלות, על כל השאלות ענה. אך היתה שאלה אחת שהיו לו כמה אפשרויות לתשובות, אך לא ידע מה התשובה הכי מדויקת. חשב חשב ולבסוף ענה – איני יודע. הוא חזר לאכסניה, ואמר לאשתו – נראה לי שלא יקבלו אותי, כי על שאלה אחת עניתי שאיני יודע. תוך כדי נכנס הרב ?? ואמר לו שהם רוצים אותו כראש ישיבה שלהם. ואמר – דווקא שאמר איני יודע גרם לנו יותר לרצות אותך. כך סיפר הרב יגאל מונדני בסיום פרשת תולדות. צריך לבדוק את המקור ולדייק הסיפור. [↑](#footnote-ref-104)